

***สถานการณ์ด้านเศรษฐกิจและแรงงาน***

***ไตรมาส 3 ปี 2560 มีรายละเอียดสรุปได้ดังนี้***

**สภาพเศรษฐกิจ**

รายงานผลิตภัณฑ์มวลรวมจังหวัดอุบลราชธานี (GPP) จังหวัดอุบลราชธานีแบบ Bottom up ปี 2558 มีมูลค่าเพิ่ม ณ ราคาประจำปี เท่ากับ 176,013 ล้านบาท ขยายตัวร้อยละ 4.0 เมื่อเทียบกับ ปี 2557 สาขาการผลิตที่สำคัญ คือ สาขาการขายส่ง ขายปลีกฯ สาขาอุตสาหกรรม สาขาเกษตรกรรมฯ และสาขาอสังหาริมทรัพย์ฯ ตามลำดับ ในขณะที่รายได้ประชากรเท่ากับ 102,037 บาทต่อคนต่อปี

**สภาพเศรษฐกิจจังหวัด**

ภาวะเศรษฐกิจโดยรวมของจังหวัดอุบลราชธานีเดือนกันยายน 2560 **หดตัว**ร้อยละ 3.37 เมื่อเทียบกับเดือนเดียวกันของปีที่ผ่านมา จากเครื่องชี้ภาวะเศรษฐกิจของจังหวัด **ด้านอุปสงค์** หดตัวร้อยละ 16.40 พิจารณาจาก*การใช้จ่ายภาครัฐ* หดตัวร้อยละ 33.11 จากการเบิกจ่ายเงินงบประมาณ ได้ลดลง และ*การค้าชายแดน* หดตัวร้อยละ 25.82 จากมูลค่าการส่งออกและการนำเข้ามีมูลค่าลดลง ส่วน *การบริโภคภาคเอกชน* ขยายตัวร้อยละ 2.82 จากภาษีมูลค่าเพิ่มจากการบริโภคเพิ่มขึ้นสอดคล้องกับรถยนต์ จดทะเบียนใหม่เพิ่มขึ้น และ*การลงทุนภาคเอกซน* ยังคงขยายตัวต่อเนื่อง ในขณะที่ **ด้านอุปทาน** ขยายตัวร้อยละ 15.79 พิจารณาจาก ภาคบริการ ขยายตัวร้อยละ 28.94 จากมูลค่าการค้าในจังหวัดเพิ่มขึ้นต่อเนื่องและภาคอุตสาหกรรม ขยายตัวร้อยละ 1.36 จากการเพิ่มขึ้นของปริมาณการใช้ไฟฟ้าภาคอุตสาหกรรม ส่วนภาคการเกษตร มีมูลค่าผลผลิตลดลงจากผลผลิตปศุสัตว์และประมงสำหรับ **เสถียรภาพทางเศรษฐกิจ** การจ้างงานในระบบประกันสังคมลดลงร้อยละ 7.29 ในขณะที่ **ด้านการเงิน**ปริมาณเงินฝากเพิ่มขึ้นร้อยละ 3.77 ปริมาณสินเชื่อเพิ่มขึ้น ร้อยละ 1.71 และ อัตราเงินเฟ้อเพิ่มขึ้นร้อยละ 0.8

**ดัชนีราคาผู้บริโภคจังหวัดอุบลราชธานี**

ดัชนีราคาผู้บริโภคจังหวัดอุบลราชธานี เดือน**กันยายน 2560** เท่ากับ **102.3** เมื่อเทียบกับ**เดือนสิงหาคม 2560** เพิ่มขึ้น ร้อยละ **0.7** สาเหตุหลักมาจากการปรับตัวสูงขึ้นของดัชนีราคาหมวดอาหารและเครื่องดื่มไม่มีแอลกอฮอล์ ลดลงร้อยละ 0.9 (เป็นผลมาจากราคาไข่และผลิตภัณฑ์นม เพิ่มขึ้น ร้อยละ 3.4 ราคาผลไม้ เพิ่มขึ้นร้อยละ 2.2 ราคาข้าว แป้งและผลิตภัณฑ์จากแป้ง เพิ่มขึ้น ร้อยละ 1.1 เครื่องประกอบอาหาร เพิ่มขึ้นร้อยละ 0.9) และดัชนีราคาสินค้าหมวดอื่นๆ ที่ไม่ใช่อาหารและเครื่องดื่ม เพิ่มขึ้นร้อยละ 0.5 (เป็นผลจากน้ำมันขายปลีกภายในจังหวัด ที่ปรับตัวเพิ่มขึ้นร้อยละ 2.2ตามราคาขายปลีกภายในประเทศ และราคาเคหสถาน ค่าเช่าบ้าน ปรับขึ้นเพิ่มขึ้น ร้อยละ 0.4) **เทียบกับเดือนกันยายน 2559** เพิ่มขึ้น ร้อยละ 0.8 สาเหตุหลักมาจากการปรับตัวเพิ่มขึ้นของดัชนีราคาหมวดอื่นๆ ไม่ใช่อาหารและเครื่องดื่ม เพิ่มขึ้นร้อยละ 2.0 (เป็นผลมาจากน้ำมันขายปลีกภายในจังหวัด ที่ปรับตัวเพิ่มขึ้นร้อยละ 8.4 ตามราคาขายปลีกภายในประเทศ ราคาเคหสถาน ค่าเช่าบ้าน ปรับตัวเพิ่มขึ้นร้อยละ 2.3 และราคาเครื่องนุ่งห่มและรองเท้า ปรับตัวเพิ่มขึ้นร้อยละ 0.6) **เฉลี่ยระยะ 9 เดือน ปี 2560** เท่ากับ 101.2 สูงขึ้น ร้อยละ 0.2 สาเหตุหลักมาจากดัชนีราคาสินค้าหมวดอื่นๆ ไม่ใช่อาหารและเครื่องดื่ม สูงขึ้นร้อยละ 1.3 (เป็นผลมาจากราคาน้ำมันเชื้อเพลิง สูงขึ้นร้อยละ 10.5 และราคาหมวดยาสูบและเครื่องดื่มมีแอลกอฮอล์ สูงขึ้นร้อยละ 2.3) ขณะที่หมวดอาหารและเครื่องดื่มไม่มีแอลกอฮอล์ ลดลงร้อยละ 1.0 (เป็นผลมาจากราคาผักและผลไม้ ลดลงร้อยละ 4.3 ราคาข้าว แป้งและผลิตภัณฑ์จากแป้ง ลดลงร้อยละ 1.1 และราคาไข่และผลิตภัณฑ์นม ลดลงร้อยละ 0.2)

**การจดทะเบียนของนิติบุคคลตั้งใหม่**

ไตรมาสที่ 3 ปี 2560 มีการจดทะเบียนนิติบุคคลจัดตั้งใหม่ มีจำนวน **163 แห่ง** (แยกเป็นบริษัทจำกัด **61 แห่ง** ห้างหุ้นส่วนจำกัด **102 แห่ง**) มีทุนจดทะเบียนธุรกิจนิติบุคคลใหม่ **250.21 ล้านบาท** ธุรกิจจดทะเบียนนิติบุคคลใหม่ส่วนใหญ่เป็นธุรกิจการก่อสร้างและการขายส่งขายปลีก การซ่อมยานยนต์และจักรยานยนต์ สำหรับการเลิกกิจการในไตรมาสนี้ มีจำนวน 38 แห่ง ทุนจดทะเบียนนิติบุคคลที่เลิกกิจการ จำนวน 56.25 ล้านบาท

**การลงทุนอุตสาหกรรม**

ณ เดือน กันยายน พ.ศ. 2560 จังหวัดอุบลราชธานีมีโรงงานอุตสาหกรรม จำนวน 1,044 โรงงาน เงินทุน 20,078.36 ล้านบาท คนงาน จำนวน 13,613 คน มีผู้ประกอบการขออนุญาตจดทะเบียนโรงงานอุตสาหกรรมในจังหวัดอุบลราชธานี ณ เดือน กันยายน 2560 มีจำนวน  **7 โรงงาน** ส่วนใหญ่เป็นประเภทการผลิต มีทุนจดทะเบียน จำนวน **61.2 ล้านบาท** การจ้างแรงงาน จำนวน **85 คน**

****



**ประชากรและกำลังแรงงาน**

จังหวัดอุบลราชธานีมีประชากร จำนวน **1,866,104 คน** ประชากรอายุ 15 ปีขึ้นไป จำนวน **1,358,646 คน** โดยแบ่งเป็นประชากรเพศชาย จำนวน **658,970 คน** (ร้อยละ 48.50) ประชากรเพศหญิง จำนวน **699,676 คน** (ร้อยละ 51.50) กำลังแรงงานจังหวัดอุบลราชธานีมีจำนวน **908,077 คน** โดยจำแนกเป็นผู้มีงานทำ จำนวน **902,863 คน** (ร้อยละ 99.43 ของผู้อยู่ในกำลังแรงงานทั้งหมด) ขณะที่เป็นผู้ว่างงาน จำนวน **2,799 คน** (ร้อยละ 0.31 ของผู้อยู่ในกำลังแรงงาน) และมีกำลังแรงงานที่รอฤดูกาล จำนวน **2,415 คน** (ร้อยละ 0.27) ซึ่งหากพิจารณาจำนวนผู้มีงานทำในไตรมาสนี้ พบว่ามีจำนวน**ลดลง**จากไตรมาสที่แล้วร้อยละ 0.72 สาเหตุมาจากกำลังแรงงานในจังหวัดมีอาชีพรับงานมาทำที่บ้านเพิ่มมากขึ้น ดังจะเห็นได้จากจำนวนผู้รับงานมาทำที่บ้านเพิ่มจากไตรมาสที่ผ่านมา ร้อยละ 21.02 อีกทั้งจำนวนผู้ว่างงานในไตรมาสที่ผ่านมาได้รับการบรรจุเข้าทำงาน ในสถานประกอบการมากยิ่งขึ้นด้วยทำให้จำนวนผู้ว่างงานในไตรมาสนี้ **ลดลง** ร้อยละ **81.89**

**การมีงานทำ**

**ผู้มีงานทำ** จำนวน **902,863 คน** พบว่าทำงานในภาคเกษตรกรรม **469,406 คน** (ร้อยละ 51.99 ของผู้มีงานทำทั้งหมด) เพิ่มขึ้นจาก ไตรมาสเดียวกันของปีที่ผ่านมาร้อยละ **3.6** (ไตรมาส 3 ปี 2559 มีผู้ทำงานในภาคเกษตรกรรม 453,079 คน) และเมื่อเปรียบเทียบกับไตรมาสที่ผ่านมา ลดลง ร้อยละ **0.89** (ไตรมาส 2 ปี 2560 มีผู้ทำงานในภาคเกษตรกรรม จำนวน 473,608 คน) ผู้ที่ทำงานนอกภาคเกษตรกรรม จำนวน **433,457 คน** (ร้อยละ 48.01 ของผู้มีงานทำทั้งหมด) ลดลงจากไตรมาสเดียวกันของปีที่ผ่านมา ร้อยละ **7.48** (ไตรมาส 3 ปี 2559 ผู้ทำงานนอกภาคเกษตรกรรม จำนวน 468,526) และเมื่อเปรียบเทียบกับไตรมาสที่ผ่านมาพบว่า เพิ่มขึ้นจากไตรมาสที่แล้ว ร้อยละ **8.26** (ไตรมาส 2 ปี 2560 มีผู้ทำงานนอกภาคเกษตรกรรม จำนวน 400,402 คน) โดยกลุ่มผู้ทำงานนอกภาคเกษตรกรรมแบ่งตามสาขาอาชีพดังนี้ **1)** สาขาการขายส่ง การขายปลีก การซ่อมแซม ยานยนต์รถจักรยานยนต์ มากที่สุด จำนวน **109,528 คน** (ร้อยละ 25.27 ของผู้ทำงานนอกภาคเกษตรกรรมทั้งหมด) **2)** สาขาการผลิต จำนวน **90,711 คน** (ร้อยละ 20.93) **3)** กิจกรรมโรงแรมและอาหาร จำนวน **44,916 คน** (ร้อยละ 10.36) **4)** การก่อสร้าง จำนวน **42,198 คน** (ร้อยละ 9.74) **5)** สาขา การบริหารราชการ การป้องกันประเทศและการประกันสังคมภาคบังคับ จำนวน **41,215 คน** (ร้อยละ 9.51)

**การว่างงานในจังหวัดอุบลราชธานี**

จังหวัดอุบลราชธานีมีผู้ว่างงาน จำนวน **2,799 คน** โดยมีสัดส่วนของผู้ว่างงาน ร้อยละ **0.31** ต่อกำลังแรงงานในจังหวัด เมื่อเทียบกับไตรมาสเดียวกันของปีที่ผ่านมาจะมีอัตราการว่างงาน**ลดลง**ร้อยละ **59.62** (ไตรมาส 3 ปี 2559 มีจำนวนผู้ว่างงาน 6,931 คน) และเมื่อเปรียบเทียบกับไตรมาสที่ผ่านมา พบว่า **ลดลง** ร้อยละ **81.89** (ไตรมาส 2 ปี 2560 มีผู้ว่างงาน จำนวน 15,453 คน) *สาเหตุมาจากการที่กำลังแรงงานในจังหวัดมีการรับงานมาทำที่บ้านเพิ่มมากขึ้น ดังจะเห็นได้จากจำนวนผู้รับงานมาทำที่บ้าน****เพิ่ม****จากไตรมาสที่ผ่านมา ร้อยละ 21.02 อีกทั้งจำนวนผู้ว่างงานในไตรมาส ที่ผ่านมาได้รับการบรรจุเข้าทำงานในสถานประกอบการมากยิ่งขึ้นด้วย* เมื่อพิจารณาตามเพศ ผู้ว่างงานในไตรมาสนี้ แยกเป็นเพศชาย จำนวน **1,615 คน** (ร้อยละ 0.25 ของประชากรเพศชายผู้มีอายุ 15 ปีขึ้นไป) และเพศหญิง จำนวน **1,184 คน** (ร้อยละ 0.17 ของประชากรเพศหญิงผู้มีอายุ 15 ปี ขึ้นไป)

**อัตราการว่างงานในจังหวัดอุบลราชธานี**

**ไตรมาส 3 ปี 2559 – ไตรมาส 3 ปี 2560**

ที่มา : สำนักงานสถิติจังหวัดอุบลราชธานี

**การบริการจัดหางานในประเทศ**

การจัดหางานในประเทศโดยสำนักงานจัดหางานจังหวัดอุบลราชธานี พบว่า **ตำแหน่งงานว่าง**ที่แจ้งผ่านสำนักงานจัดหางานจังหวัดอุบลราชธานี จำนวน **1,827 อัตรา** **เพิ่มขึ้น** จากไตรมาสที่แล้วร้อยละ 132.74 และเมื่อเทียบกับไตรมาสเดียวกันของปีที่ผ่านมา พบว่า **เพิ่มขึ้น**ร้อยละ **279.83** ส่วน**ผู้ลงทะเบียนสมัครงาน** ในไตรมาสนี้พบว่า มีจำนวน **188 คน** **ลดลง**จากไตรมาสที่แล้ว ร้อยละ **78.14** เทียบกับไตรมาสเดียวกันปีที่ผ่านมา พบว่า**ลดลง** ร้อยละ **11.74** ขณะที่**การบรรจุงาน** ในไตรมาสนี้ มีจำนวน **1,749 คน** **เพิ่มขึ้น**จากไตรมาสที่แล้ว ร้อยละ **111.49** และเมื่อเทียบกับไตรมาสเดียวกันปีที่ผ่านมา พบว่า **เพิ่มขึ้น**ร้อยละ **319.42**

**ตำแหน่งงานว่าง/การสมัครงาน/การบรรจุงาน ไตรมาส 3 ปี 2559 – ไตรมาส 3 ปี 2560**

ที่มา : สำนักงานจัดหางานจังหวัดอุบลราชธานี

สำหรับตำแหน่งงานว่างตามระดับการศึกษาไตรมาสนี้ พบว่านายจ้างหรือสถานประกอบการในจังหวัดมีความต้องการแรงงาน ที่จบการศึกษาระดับมัธยมศึกษามากที่สุด โดยมีจำนวน **543 อัตรา** (ร้อยละ 49.72 ของตำแหน่งงานว่างทั้งหมด) ส่วนอาชีพที่ได้รับการบรรจุงานสูงสุด คืออาชีพงานพื้นฐาน จำนวน **662 อัตรา** (ร้อยละ 36.23)

**แรงงานต่างด้าว**

**จำนวนแรงงานต่างด้าวจังหวัดอุบลราชธานี มีจำนวน 4,572 คน รายละเอียด ดังนี้**

1. แรงงานต่างด้าวเข้าเมืองถูกกฎหมายซึ่งได้รับใบอนุญาตทำงานถูกต้อง จำนวน **3,584 ราย** ดังนี้

1.1 ประเภทชั่วคราว (มาตรา 9) จำนวน **263 คน**

1.2 ส่งเสริมการลงทุนและกฎหมายอื่นๆ (มาตรา 12) จำนวน **1 คน**

13 แรงงานต่างด้าวนำเข้าระหว่างไทยกับคู่ภาคี (MOU) ทั้งหมด **2,298 ราย** โดยแยกเป็นสัญชาติพม่า จำนวน **1,473 ราย** สัญชาติลาว จำนวน **727 ราย** และ สัญชาติกัมพูชา จำนวน **98 ราย**

1.4 แรงงานต่างด้าว ที่ผ่านการพิสูจน์สัญชาติ และได้รับใบอนุญาตทำงาน จำนวน **1,022 ราย** แยกเป็นสัญชาติ พม่า จำนวน **87 ราย** สัญชาติลาว **933 ราย** และสัญชาติกัมพูชา **2 ราย**

2. แรงงานต่างด้าวซึ่งเข้ามาหรืออยู่ในราชอาณาจักรโดยไม่ได้รับอนุญาต แต่ได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับออกนอกราชอาณาจักรตามกฎหมายว่าด้วยคนเข้าเมือง จำนวน **988 คน** แบ่งเป็น

1. ชนกลุ่มน้อย จำนวน 93 คน

2. แรงงานต่างด้าว 3 สัญชาติ (ประกาศ คสช.ฉบับที่ 70/2557) จำนวน **895 คน**

สัญชาติเมียนมา **30 คน** ลาว **733 คน** และกัมพูชา **132 คน**

**แรงงานไทยในต่างประเทศ**

แรงงานไทยที่ลงทะเบียนไปทำงานต่างประเทศในไตรมาส 3 ปี 2560 โดยผู้แจ้งความประสงค์ไปทำงานต่างประเทศผ่านสำนักงานจัดหางานจังหวัดอุบลราชธานี จำนวน **440 คน** เป็นเพศชายจำนวน **308 คน** (ร้อยละ 70ของผู้แจ้งความประสงค์ทั้งหมด) ขณะที่เพศหญิงจำนวน **132 คน** (ร้อยละ 30) ผู้แจ้งความประสงค์ไปทำงานต่างประเทศแบ่งเป็น **1)** ผู้มีการศึกษาระดับมัธยมศึกษา ซึ่งมี จำนวน **281 คน** (ร้อยละ 63.86 ของผู้แจ้งความประสงค์ทั้งหมด) **2)** ระดับปวช. ปวส. ปวท. อนุปริญญา จำนวน **69คน** (ร้อยละ 15.68 ของผู้แจ้งความประสงค์ทั้งหมด) **3)** ระดับประถมศึกษาจำนวน **52 คน** (ร้อยละ 11.82 ของ ผู้แจ้งความประสงค์ทั้งหมด) **4)** ระดับปริญญาตรี มีจำนวน **38 คน** (ร้อยละ 8.64 ของผู้แจ้งความประสงค์ทั้งหมด) ข้อมูลดังกล่าวสะท้อน ให้เห็นว่าแรงงานส่วนใหญ่ที่นิยมไปทำงานต่างประเทศจะเป็นแรงงานระดับล่างหรือไร้ฝีมือซึ่งอาจจะมีผลมาจากประเทศเหล่านั้นขาดแคลนแรงงาน ไร้ฝีมือ เช่น งานก่อสร้าง กรรมกร หรือ ผู้รับใช้ในบ้าน

**การอนุญาตให้ไปทำงานต่างประเทศ** ไตรมาส 3 ปี 2560 พบว่ามีแรงงานไทยในจังหวัดอุบลราชธานีได้รับอนุญาตไปทำงาน จำนวนทั้งสิ้น **808 คน** หากพิจารณาตามวิธีการเดินทางไปทำงานพบว่า **1)** เดินทางโดยวิธี Re-Entry จำนวน **294 คน** (ร้อยละ 36.39 ของผู้ได้รับอนุญาตทั้งหมด) **2)** วิธีบริษัทจัดหางานจัดส่ง จำนวน **246 คน** (ร้อยละ 30.45) **3)** เดินทางด้วยตนเอง จำนวน **134 คน** (ร้อยละ 16.58) **4)** นายจ้างพาไปฝึกงาน มีจำนวน **59 คน** (ร้อยละ 7.30) **5)** นายจ้างพาไปทำงาน จำนวน **41 คน** (ร้อยละ 5.07) **6)** กรมการจัดหางานจัดส่ง จำนวน **34 คน** (ร้อยละ 4.21)

**การพัฒนาศักยภาพแรงงาน**

ในไตรมาส 3 ปี 2560 สถาบันพัฒนาฝีมือแรงงาน 7 อุบลราชธานี ได้ดำเนินการฝึกอบรม พัฒนาผู้ใช้ใช้แรงงานในรูปแบบต่างๆ ได้แก่

**1. การฝึกเตรียมเข้าทำงาน**

ในไตรมาสนี้ไม่มีผู้เข้ารับการฝึกเตรียมเข้าทำงานแต่มีผู้ผ่านการฝึก จำนวน **81 คน** ซึ่งเป็นผู้เข้ารับการฝึกในไตรมาสที่ผ่านมา

**2. การยกระดับฝีมือแรงงาน**

การยกระดับฝีมือแรงงาน ในไตรมาส 3 ปี 2560 มีผู้เข้ารับการยกระดับฝีมือ จำนวน **572 คน** ผู้ผ่านการทดสอบมาตรฐานฝีมือแรงงาน จำนวน **569** คน โดยกลุ่มอาชีพที่มีผู้เข้ารับการยกระดับมากที่สุด **1)** ช่างไฟฟ้า อิเล็กทรอนิกส์ คอมพิวเตอร์ จำนวน **176 คน** (ร้อยละ 30.77 ของผู้เข้ารับการยกระดับทั้งหมด) **2)** ช่างเครื่องกล จำนวน **172 คน** (ร้อยละ 30.07) **3)** ธุรกิจและบริการ จำนวน **113 คน** (ร้อยละ 19.76)  **4)** ช่างอุตสาหการ จำนวน **111 คน** (ร้อยละ 19.41) ผู้ผ่านการยกระดับ จำนวน **111 คน** (ร้อยละ 19.51 ของผู้เข้ารับการยกระดับทั้งหมด)

**3. การทดสอบมาตรฐานฝีมือแรงงาน**

การทดสอบมาตรฐานฝีมือแรงงาน ในไตรมาส 3 ปี 2560 มีผู้รับการทดสอบมาตรฐาน ฝีมือแรงงาน จำนวน **235 คน** ผู้ผ่านการทดสอบมาตรฐานฝีมือแรงงาน จำนวน **184** คน โดยกลุ่มอาชีพที่มีผู้เข้ารับการทดสอบมากที่สุด **1)** ช่างไฟฟ้า อิเล็กทรอนิกส์ คอมพิวเตอร์ จำนวน **171 คน** (ร้อยละ 72.77 ของผู้เข้ารับการทดสอบทั้งหมด) ผู้ผ่านการทดสอบในกลุ่มนี้ จำนวน **140 คน** (ร้อยละ 76.09) **2)** ธุรกิจและบริการ จำนวน **64 คน** (ร้อยละ 27.23) ผู้ผ่านการทดสอบในกลุ่มนี้ จำนวน **44 คน** (ร้อยละ 23.91 ของผู้ผ่านการทดสอบทั้งหมด)

**4. การฝึกอาชีพเสริมเพื่อส่งเสริมการมีงานทำ**

มีผู้เข้ารับการฝึกจำนวน **140 คน** ผู้ผ่านการฝึก จำนวน **140 คน** โดยกลุ่มอาชีพที่เข้ารับการฝึกอาชีพเสริมการมีงานทำมากที่สุด คือ  **1)** ธุรกิจและบริการ จำนวน **60 คน** (ร้อยละ 42.86) ผู้ผ่านการฝึก จำนวน **60 คน** (ร้อยละ 48.80 ของผู้ผ่านการฝึก) **2)** ช่างอุตสาหกรรมศิลป์ จำนวน **40 คน** (ร้อยละ 28.57 ของผู้เข้ารับการฝึก) ผู้ผ่านการฝึก จำนวน **40 คน** (ร้อยละ 28.57 ของผู้ผ่านการฝึก)  **3)** ช่างก่อสร้างและเกษตรอุตสาหกรรม มีจำจำนวนเท่ากันคือ **20 คน** (ร้อยละ 14.29) ผู้ผ่านการฝึกก็มีจำนวนเท่ากัน คือ จำนวน **20 คน** (ร้อยละ 14.29 ของผู้ผ่านการฝึก)

**การคุ้มครองแรงงาน**

ข้อมูลของ สำนักงานสวัสดิการและคุ้มครองแรงงานจังหวัดอุบลราชธานี รายงานข้อมูลจำนวนสถานประกอบกิจการ จำแนกตามขนาดและเพศจังหวัดอุบลราชธานี ดังนี้ จำนวนสถานประกอบกิจการทั้งหมด จำนวน **3,748 แห่ง** มีลูกจ้าง จำนวน **47,368 คน** แยกเป็นเพศชาย จำนวน **26,020 คน** (ร้อยละ 54.93) และเพศหญิง จำนวน **21,348 คน** (ร้อยละ 45.07) โดยในไตรมาสนี้ได้ดำเนินการตรวจสอบสถานประกอบการทั้งสิ้น **106 แห่ง** มีลูกจ้างที่ผ่านการตรวจหรือได้รับการคุ้มครองรวม **2,690 คน** แยกเป็นเพศชาย จำนวน **1,631 คน** (ร้อยละ 60.63 ของลูกจ้างที่ตรวจทั้งหมด) เพศหญิงที่มีจำนวน **1,059 คน** (ร้อยละ 39.37 ของลูกจ้างที่ตรวจทั้งหมด) ซึ่งสถานประกอบการที่ผ่านการตรวจส่วนใหญ่เป็นสถานประกอบการขนาดเล็ก คือ มีลูกจ้างไม่เกิน 50 คน จำนวน **96 แห่ง** (ร้อยละ 90.57) ขณะที่สถานประกอบการขนาดใหญ่คือ มีลูกจ้าง 50 คนขึ้นไป ผ่านการตรวจ **10 แห่ง** (ร้อยละ 9.43)

**คน**

**แห่ง**

**ไตรมาส**

ที่มา : สำนักงานสวัสดิการและคุ้มครองแรงงานจังหวัดอุบลราชธานี

**การตรวจความปลอดภัยในการทำงาน**

ในไตรมาสนี้สำนักงานสวัสดิการและคุ้มครองแรงงานจังหวัดมีการตรวจความปลอดภัยทั้งหมด จำนวน **11 แห่ง** มีลูกจ้างจำนวน **278 คน** แยกเป็น ชาย **199 คน** (ร้อยละ 71.58) หญิง **79 คน** (ร้อยละ 28.42) ซึ่งปฏิบัติถูกต้องตามกฎหมายความปลอดภัยทั้งหมด

**แห่ง**

**ไตรมาส**

ที่มา : สำนักงานสวัสดิการและคุ้มครองแรงงานจังหวัดอุบลราชธานี

**การสวัสดิการ**

การส่งเสริมสวัสดิการแรงงาน มี 2 กิจกรรม **1)** มีการส่งเสริมให้บริการด้านสวัสดิการแรงงานนอกเหนือจากที่กฎหมายกำหนด **16 แห่ง** โดยมีลูกจ้างที่เกี่ยวข้อง **460 คน** **2)** ส่งเสริมความรู้เกี่ยวกับสวัสดิการแรงงานให้แก่นายจ้าง จำนวน  **16 ราย** ลูกจ้างที่เกี่ยวข้อง **460 คน**

**การประกันสังคม**

ด้านการประกันสังคมเป็นอีกภารกิจหนึ่งของกระทรวงแรงงาน โดยในระดับจังหวัด มีสำนักงานประกันสังคมจังหวัดอุบลราชธานี โดย มีจุดมุ่งหมายเพื่อดูแลผู้ใช้แรงงานเพื่อให้มีคุณภาพชีวิตที่ดีขึ้นและมีหลักประกันชีวิตที่มั่นคง ทั้งในยามปกติ เจ็บป่วย ทุพพลภาพ หรือเสียชีวิต โดยดำเนินการภายใต้แนวคิดการเฉลี่ยทุกข์เฉลี่ยสุข ซึ่งจากข้อมูล ณ เดือน**กันยายน 2560** พบว่า มีสถานประกอบการที่ขึ้นทะเบียนประกันสังคมทั้งสิ้น จำนวน **3,690 แห่ง** ผู้ประกันตนทั้งสิ้น **71,718 คน** โดยส่วนใหญ่เป็นสถานประกอบการที่มีลูกจ้างน้อยกว่า **20 คน** จำนวน **3,107 แห่ง** หรือร้อยละ 84.20 ของสถานประกอบการทั้งหมด

ปัจจุบันมีสถานพยาบาลในสังกัดกองทุนประกันสังคมของจังหวัดอุบลราชธานี จำนวน **4 แห่ง** แยกเป็น สถานพยาบาลของรัฐบาล จำนวน 3 แห่ง ได้แก่ โรงพยาบาลสรรพสิทธิประสงค์ โรงพยาบาลค่ายสรรพสิทธิประสงค์ และโรงพยาบาลวารินชำราบ จำนวนผู้ประกันตน **64,167 คน** และ สถานพยาบาลเอกชน 1 แห่ง คือ โรงพยาบาลราชเวช มีผู้ประกันตนจำนวน **7,298 คน**

**การขอรับประโยชน์กองทุนเงินทดแทน**

ผู้ประกันตนที่ขอรับสิทธิประโยชน์ทดแทนกรณีว่างงาน จำนวน **154** คน จำนวนเงิน **458,438.50 บาท**

จังหวัดอุบลราชธานีมีผู้ประกันตนทั้งหมด **160,603 ราย** แบ่งเป็น

**1)** กองทุนประกันสังคม จำนวน **114,293 ราย**

**1.1** ผู้ประกันตน ม.33 จำนวน **71,718 ราย**

**1.2** ผู้ประกันตน ม.39 จำนวน **12,481 ราย**

**1.3** ผู้ประกันตน ม.40 จำนวน **30,094 ราย**

**2)** กองทุนเงินทดแทน

จำนวน **46,310 ราย**

**อัตราการเป็นแรงงานผู้ประกันตน**

จำนวนผู้ประกันตนของกองทุนประกันสังคมตามมาตรา 33 , 39 และ 40 ต่อจำนวนผู้มีงานทำของสำนักงานสถิติแห่งชาติ ไตรมาส 3 ปี 2560 มีอัตราร้อยละ **12.66** อัตราเปลี่ยนแปลง**เพิ่มขึ้น**จากไตรมาสที่ผ่านมา ร้อยละ **2.26** ทั้งนี้สำนักงานประกันสังคมได้ขยายความคุ้มครองไปสู่กลุ่มผู้ใช้แรงงานนอกระบบเพื่อจูงใจให้ผู้ใช้แรงงานเข้ามาอยู่ในระบบประกันสังคม เพื่อนำไปสู่การมีหลักประกันความมั่นคงในชีวิตเพิ่มมากขึ้น จึงทำให้อัตราแรงงานที่เป็นผู้ประกันตนมีแนวโน้มเพิ่มขึ้นเรื่อย ๆ จากไตรมาสที่ 2/2559 ซึ่งจากตัวเลขดังกล่าวแสดงให้เห็นว่าในจำนวนผู้มีงานทำ 100 คน มีผู้ที่อยู่ในระบบประกันสังคมที่ได้รับสวัสดิการจากรัฐเพียง 13 คน เท่านั้น

**อัตราแรงงานที่เป็นผู้ประกันตนในจังหวัดอุบลราชธานี ไตรมาส 3 ปี 2560**

**ร้อยละ**

**ปี**

**การรับชำระเงิน ของกองทุน**

1) กองทุนประกันสังคม จำนวนเงินรับชำระ **22,189,352.44 บาท**

2) กองทุนเงินทดแทน จำนวนเงิน ที่รับชำระ **9,607,904.37 บาท**

การขยายความคุ้มครองประกันสังคมสู่แรงงานนอกระบบ (ม.40)

ณ วันที่ 30 กันยายน 2560 มีการขยายความคุ้มครองประกันสังคมสู่แรงงานนอกระบบ จำนวน **30,420 ราย** (สาขาอุบลราชธานี จำนวน 27,579 ราย , สาขาเดชอุดม 2,841 ราย)