

สถานการณ์แรงงานจังหวัดไตรมาส 3 ปี 2560 ช่วงเดือน กรกฎาคม – กันยายน ขอนำเสนอข้อมูลในประเด็นต่าง ๆ ตามลำดับ คือ

1) กำลังแรงงาน การมีงานทำ การว่างงาน

2) การส่งเสริมการมีงานทำ

3) การพัฒนาศักยภาพแรงงาน

4) การคุ้มครองแรงงานและสวัสดิการ

และ 5) การประกันสังคม

**1) กำลังแรงงาน การมีงานทำ การว่างงาน**

สำนักงานสถิติจังหวัดอุบลราชธานี ได้ดำเนินการสำรวจภาวการณ์ทำงานของประชากร โดย ในไตรมาส 3 ปี 2560 เดือน กรกฎาคม – กันยายน จังหวัดอุบลราชธานีมีประชากร จำนวน **1,866,104 คน** ประชากรอายุ 15 ปีขึ้นไป จำนวน **1,358,646 คน** โดยแบ่งเป็นประชากรเพศชาย จำนวน **658,970 คน** (ร้อยละ 48.50) ประชากรเพศหญิง จำนวน **699,676 คน** (ร้อยละ 51.50) (รายละเอียดปรากฏตามตารางภาคผนวกที่ 1)

**แผนภูมิ 1 โครงสร้างกำลังแรงงานจังหวัดอุบลราชธานี ไตรมาส 3 ปี 2560**



**กำลังแรงงานจังหวัดอุบลราชธานี** จำนวน **908,077 คน** โดยจำแนกเป็นผู้มีงานทำ จำนวน **902,863 คน** (ร้อยละ 99.43 ของผู้อยู่ในกำลังแรงงานทั้งหมด) ขณะที่เป็นผู้ว่างงาน จำนวน **2,799 คน** (ร้อยละ 0.31 ของผู้อยู่ในกำลังแรงงาน) และมีกำลังแรงงานที่รอฤดูกาล จำนวน **2,415 คน** (ร้อยละ 0.27) ซึ่งหากพิจารณาจำนวนผู้มีงานทำในไตรมาสนี้ พบว่ามีจำนวน**ลดลง**จากไตรมาสที่แล้วร้อยละ 0.72 สาเหตุมาจากกำลังแรงงานในจังหวัดมีอาชีพรับงานมาทำที่บ้านเพิ่มมากขึ้น ดังจะเห็นได้จากจำนวนผู้รับงานมาทำที่บ้านเพิ่มจากไตรมาสที่ผ่านมา ร้อยละ 21.02 อีกทั้งจำนวนผู้ว่างงานในไตรมาสที่ผ่านมาได้รับการบรรจุเข้าทำงาน ในสถานประกอบการมากยิ่งขึ้นด้วยทำให้จำนวนผู้ว่างงานในไตรมาสนี้ **ลดลง** ร้อยละ **81.89**

**ตาราง 1 ประชากรจังหวัดอุบลราชธานี จำแนกตามเพศและสถานภาพแรงงาน ไตรมาส 3 ปี 2560**

**ที่มา : สำนักงานสถิติจังหวัดอุบลราชธานี**

**หมายเหตุ :**

**1. อัตราการจ้างงาน ต่อ กำลังแรงงานจังหวัด**

= ผู้มีงานทำในจังหวัด X 100

ผู้อยู่ในกำลังแรงงานในจังหวัด

**2. อัตราการว่างงานจังหวัด**

= ผู้ว่างงานในจังหวัด X 100

ผู้อยู่ในกำลังแรงงานในจังหวัด

**3. ข้อมูลไตรมา 3 ปี 2560**

: ค่าเฉลี่ยของข้อมูล เดือน กรกฎาคม – กันยายน 2560

|  |  |  |  |  |  |
| --- | --- | --- | --- | --- | --- |
| **สถานภาพแรงงาน** | **3 ปี 59** | **4 ปี 59** | **1 ปี 60** | **2 ปี 60** | **3 ปี 60** |
| **ประชากรอายุ 15 ปีขึ้นไป**  **ผู้อยู่ในกำลังแรงงาน**  **- ผู้มีงานทำ**  **- ผู้ว่างงาน**  **- กำลังแรงงานที่รอฤดูกาล**  **ผู้ไม่อยู่ในกำลังแรงงาน**  **- ทำงานบ้าน**  **- เรียนหนังสือ**  **- อื่น ๆ**  **ประชากรอายุต่ำกว่า 15 ปี อัตราการจ้างงาน ต่อ กำลังแรงงาน**  **อัตราการว่างงาน** | **1,355,935**  **929,936**  **921,605**  **6,931**  **1,400**  **425,999**  **104,479**  **127,417**  **197,102**  **-**  **99.10**  **0.75** | **1,356,574**  **911,985**  **903,818**  **7,964**  **203**  **444,589**  **108,906**  **126,509**  **209,174**  **-**  **99.10**  **0.87** | **1,357,236**  **855,653**  **825,385**  **24,401**  **5,867**  **501,583**  **119,138**  **135,176**  **247,269**  **-**  **96.46**  **2.85** | **1,358,092**  **925,380**  **909,407**  **15,453**  **520**  **432,712**  **85,213**  **124,640**  **222,858**  **-**  **98.27**  **1.67** | **1,358,646**  **908,077**  **902,863**  **2*,*799**  **2,415**  **450,569**  **103,127**  **123,615**  **223,827**  **-**  **99.43**  **0.31** |

**สำหรับผู้มีงานทำ** จำนวน **909,407 คน** พบว่าทำงานในภาคเกษตรกรรม **469,406 คน** (ร้อยละ 51.99 ของผู้มีงานทำทั้งหมด) เพิ่มขึ้นจากไตรมาสเดียวกันของปีที่ผ่านมา ร้อยละ **3.6** (ไตรมาส 3 ปี 2559 มีผู้ทำงานในภาคเกษตรกรรม 453,079 คน) และเมื่อเปรียบเทียบกับไตรมาสที่ผ่านมา ลดลง ร้อยละ **0.89** (ไตรมาส 2 ปี 2560 มีผู้ทำงานในภาคเกษตรกรรม จำนวน 473,608 คน) ผู้ที่ทำงานนอกภาคเกษตรกรรม จำนวน **433,457 คน** (ร้อยละ 48.01 ของผู้มีงานทำทั้งหมด) ลดลงจากไตรมาสเดียวกันของปีที่ผ่านมา ร้อยละ **7.48** (ไตรมาส 3 ปี 2559 ผู้ทำงานนอกภาคเกษตรกรรม จำนวน 468,526) และเมื่อเปรียบเทียบกับไตรมาสที่ผ่านมาพบว่า เพิ่มขึ้นจากไตรมาสที่แล้ว ร้อยละ **8.26** (ไตรมาส 2 ปี 2560 มีผู้ทำงานนอกภาคเกษตรกรรม จำนวน 400,402 คน) โดยกลุ่มผู้ทำงานนอกภาคเกษตรกรรมแบ่งตามสาขาอาชีพดังนี้ **1)** สาขาการขายส่ง การขายปลีก การซ่อมแซม ยานยนต์รถจักรยานยนต์ มากที่สุด จำนวน **109,528 คน** (ร้อยละ 25.27 ของผู้ทำงานนอกภาคเกษตรกรรมทั้งหมด) **2)** สาขาการผลิต จำนวน **90,711 คน** (ร้อยละ 20.93) **3)** กิจกรรมโรงแรมและอาหาร จำนวน **44,916 คน** (ร้อยละ 10.36) **4)** การก่อสร้าง จำนวน **42,198 คน** (ร้อยละ 9.74) **5)** สาขา การบริหารราชการ การป้องกันประเทศและการประกันสังคมภาคบังคับ จำนวน **41,215 คน** (ร้อยละ 9.51) ดังแผนภูมิ 2

**แผนภูมิ 2 ผู้มีงานทำจังหวัดอุบลราชธานีนอกภาคเกษตรกรรม จำแนกตามประเภทอุตสาหกรรม**

**(5 อันดับแรก) ไตรมาส 3 ปี 2560**

**จำนวน (คน)**

**ที่มา : สำนักงานสถิติจังหวัดอุบลราชธานี**

**เมื่อพิจารณาผู้มีงานทำตามอาชีพ** ในไตรมาส 3 ปี 2560 พบว่าอาชีพที่มีผู้ทำงานมากที่สุด 5 อันดับแรก คือ **(1)** อาชีพผู้ปฏิบัติงานที่มีฝีมือด้านการเกษตรและการประมง จำนวน **462,611** คน (ร้อยละ 51.24) **(2)** อาชีพพนักงานบริการและพนักงานในร้านค้าและตลาด จำนวน **119,489** คน (ร้อยละ 13.23) **(3)** อาชีพผู้ปฏิบัติงานด้านความสามารถทางฝีมือและธุรกิจการค้าที่เกี่ยวข้อง จำนวน **114,380** คน (ร้อยละ 12.380) **(4)** อาชีพขั้นพื้นฐานต่างๆ ในด้านการขายและการให้บริการ จำนวน **66,272** คน (ร้อยละ 7.34) และ **(5)** ผู้ประกอบวิชาชีพต่างๆ จำนวน **38,661** คน (ร้อยละ 4.28) ดังแผนภูมิ 3

**แผนภูมิ 3 ผู้มีงานทำจังหวัดอุบลราชธานี จำแนกตามอาชีพ (5 อันดับแรก) ไตรมาส 3 ปี 2560**

**ที่มา : สำนักงานสถิติจังหวัดอุบลราชธานี**

**หากศึกษาถึงระดับการศึกษา** จากผู้มีงานทำ 902,863 คน พบว่า ส่วนใหญ่เป็นผู้มีการศึกษาระดับต่ำกว่าประถมศึกษา **252,316 คน** (ร้อยละ 27.95) รองลงมาระดับประถมศึกษา จำนวน **240,226 คน** (ร้อยละ 26.61) ระดับมัธยมศึกษาตอนต้น จำนวน **170,150 คน** (ร้อยละ 18.85) ระดับมัธยมศึกษาตอนปลาย จำนวน **121,884 คน** (ร้อยละ 13.50) ระดับอุดมศึกษา จำนวน **111,921 คน** (ร้อยละ 12.40) ไม่มีการศึกษา จำนวน **6,366 คน** (ร้อยละ 0.71 ตามลำดับ ดังแผนภูมิ 4

**แผนภูมิ 4 ผู้มีงานทำจังหวัดอุบลราชธานี จำแนกตามระดับการศึกษา ไตรมาส 3 ปี 2560**

**ที่มา : สำนักงานสถิติจังหวัดอุบลราชธานี**

**ในด้านสถานภาพการทำงาน** ของผู้มีงานทำพบว่าส่วนใหญ่ทำงานส่วนตัว จำนวน **384,744 คน** (ร้อยละ 42.61) รองลงมาคือช่วยธุรกิจครัวเรือน จำนวน **249,149 คน** (ร้อยละ 27.60) ลูกจ้างเอกชน จำนวน **150,814 คน** (ร้อยละ 16.70) ลูกจ้างรัฐบาล จำนวน **96,884 คน** (ร้อยละ 10.73) ผู้มีงานทำที่มีสถานภาพเป็นการรวมกลุ่ม จำนวน **12,051 คน** (ร้อยละ 1.33) และนายจ้างจำนวน **9,220 คน** (ร้อยละ 0.33) ตามลำดับ ดังแผนภูมิ 5,6

**แผนภูมิ 5 ผู้มีงานทำจังหวัดอุบลราชธานี จำแนกตามสถานภาพการทำงาน ไตรมาส 3 ปี 2560**

**ที่มา : สำนักงานสถิติจังหวัดอุบลราชธานี**

**แผนภูมิ 6 ผู้มีงานทำจังหวัดอุบลราชธานี จำแนกตามสถานภาพการทำงาน**

**ไตรมาส 3 ปี 2559 – ไตรมาส 3 ปี 2560**

**จำนวน (คน)**

**ที่มา : สำนักงานสถิติจังหวัดอุบลราชธานี**

**ผู้ว่างงานในจังหวัด**

ในช่วงไตรมาส 3 ปี 2560 จังหวัดอุบลราชธานีมีผู้ว่างงาน จำนวน **2,799 คน** โดยมีสัดส่วนของ ผู้ว่างงาน ร้อยละ **0.31** ต่อกำลังแรงงานในจังหวัด เมื่อเทียบกับไตรมาสเดียวกันของปีที่ผ่านมาจะมีอัตราการว่างงาน**ลดลง**ร้อยละ **59.62** (ไตรมาส 3 ปี 2559 มีจำนวนผู้ว่างงาน 6,931 คน) และเมื่อเปรียบเทียบกับไตรมาสที่ผ่านมา พบว่า **ลดลง** ร้อยละ **81.89** (ไตรมาส 2 ปี 2560 มีผู้ว่างงาน จำนวน 15,453 คน) *สาเหตุมาจากการที่กำลังแรงงานในจังหวัดมีการรับงานมาทำที่บ้านเพิ่มมากขึ้น ดังจะเห็นได้จากจำนวนผู้รับงานมาทำที่บ้าน****เพิ่ม****จากไตรมาสที่ผ่านมา ร้อยละ 21.02 อีกทั้งจำนวนผู้ว่างงานในไตรมาสที่ผ่านมาได้รับการบรรจุเข้าทำงานในสถานประกอบการมากยิ่งขึ้นด้วย* เมื่อพิจารณาตามเพศ ผู้ว่างงานในไตรมาสนี้ แยกเป็นเพศชาย จำนวน **1,615 คน** (ร้อยละ 0.25 ของประชากรเพศชายผู้มีอายุ 15 ปีขึ้นไป) และเพศหญิง จำนวน **1,184 คน** (ร้อยละ 0.17 ของประชากรเพศหญิงผู้มีอายุ 15 ปี ขึ้นไป) ดังแผนภูมิ 7

**แผนภูมิ 7 ผู้ว่างงานในจังหวัดอุบลราชธานี จำแนกตามเพศ ไตรมาส 3 ปี 2559 - ไตรมาส 3 ปี 2560**

**ที่มา : สำนักงานสถิติจังหวัดอุบลราชธานี**

**2) การส่งเสริมการมีงานทำ**

**2.1) การจัดหางานในประเทศ**

การส่งเสริมให้ประชาชนมีงานทำเป็นภารกิจหลักของกระทรวงแรงงาน ในจังหวัดอุบลราชธานีดำเนินการโดยสำนักงานจัดหางานจังหวัดอุบลราชธานี ซึ่งการส่งเสริมการมีงานทำในรูปแบบการจัดหางาน มีทั้งการหางานในประเทศและต่างประเทศ การจัดหางานในจังหวัดอุบลราชธานี ไตรมาส 3 ปี 2560 เดือน(กรกฎาคม – กันยายน) พบว่า มี**ตำแหน่งงานว่าง**ที่แจ้งผ่านสำนักงานจัดหางานจังหวัดอุบลราชธานี จำนวน **1,827 อัตรา** **เพิ่มขึ้น** จากไตรมาสที่แล้วร้อยละ 132.74 และเมื่อเทียบกับ ไตรมาสเดียวกันของปีที่ผ่านมา พบว่า **เพิ่มขึ้น**ร้อยละ **279.83** ส่วน**ผู้ลงทะเบียนสมัครงาน** ในไตรมาสนี้พบว่า มีจำนวน **188 คน** **ลดลง**จากไตรมาสที่แล้ว ร้อยละ **78.14** เทียบกับไตรมาสเดียวกันปีที่ผ่านมา พบว่า**ลดลง** ร้อยละ **11.74** ขณะที่**การบรรจุงาน** ในไตรมาสนี้ มีจำนวน **1,749 คน** **เพิ่มขึ้น**จากไตรมาสที่แล้ว ร้อยละ **111.49** และเมื่อเทียบกับไตรมาสเดียวกันปีที่ผ่านมา พบว่า **เพิ่มขึ้น**ร้อยละ **319.42** ดังแผนภูมิ 8

**แผนภูมิ 8 จำนวนตำแหน่งงานว่าง/การสมัครงาน/การบรรจุงาน**

**ไตรมาส 3 ปี 2559 - 3 ปี 2560**

จำนวน (คน)

**ที่มา : สำนักงานจัดหางานจังหวัดอุบลราชธานี**

**2.2.1 ตำแหน่งงานว่าง**

ผลการปฏิบัติงานจัดหางานในประเทศในไตรมาส 3 ปี 2560 พบว่า มีตำแหน่งงานว่างทั้งหมด **1,827** อัตรานั้น พบว่าเป็นชาย **34 อัตรา** (ร้อยละ 1.86 ของตำแหน่งงานว่างทั้งหมด) ขณะที่เพศหญิง มี **2 อัตรา** (ร้อยละ 0.11 ของตำแหน่งงานว่างทั้งหมด) และไม่ระบุเพศ **1,827 อัตรา** (ร้อยละ 98.03 ของตำแหน่งงานว่างทั้งหมด) จะเห็นได้ว่าตำแหน่งงานว่างส่วนใหญ่ไม่ได้ระบุเพศ เนื่องจากนายจ้าง สามารถคัดเลือกคนเข้าทำงานได้มากกว่าการระบุเพศ และเป็นงานทั่วไปไม่ว่าเป็นเพศไหนก็สามารถทำได้เช่นกัน ดังแผนภูมิ 9

**แผนภูมิ 9 ตำแหน่งงานว่างในจังหวัดอุบลราชธานี จำแนกตามเพศ ไตรมาส 3 ปี 2560**

**ที่มา : สำนักงานจัดหางานจังหวัดอุบลราชธานี**

**2.1.2 ผู้ลงทะเบียนสมัครงานและการบรรจุงาน**

จากจำนวนผู้มาลงทะเบียนสมัครงานในไตรมาสนี้ ที่มีจำนวน **188 คน** นั้น แยกเป็นชาย จำนวน **89 คน** (คิดเป็นร้อยละ **47.34** ของผู้มาลงทะเบียนทั้งหมด) และเป็นหญิง **99 คน** (คิดเป็นร้อยละ 52.66 ของผู้มาลงทะเบียนทั้งหมด) ในขณะที่การบรรจุงานในไตรมาสนี้ พบว่ามีจำนวนทั้งหมด **1,749 คน** แยกเป็นชาย **718 คน** (คิดเป็นร้อยละ 41.05 ของการบรรจุงานทั้งหมด) ส่วนเพศหญิง มีจำนวน **1,031 คน** (คิดเป็นร้อยละ 58.95 ของการบรรจุงานทั้งหมด) ดังแผนภูมิ 10

**แผนภูมิ 10 ตำแหน่งงานว่าง / ผู้สมัครงาน / และการบรรจุงานในจังหวัดอุบลราชธานี   
จำแนกตามเพศ ไตรมาส 3 ปี 2560**

**จำนวน (คน)**

**ที่มา : สำนักงานจัดหางานจังหวัดอุบลราชธานี**

**ประเภท**

สำหรับตำแหน่งงานว่างตามระดับการศึกษาไตรมาสนี้ พบว่านายจ้างหรือสถานประกอบการ มีความต้องการแรงงานที่จบการศึกษา ดังนี้ **1)** ระดับมัธยมศึกษา จำนวน **543 อัตรา** (ร้อยละ 49.72)  **2)** ระดับปริญญาตรี จำนวน **361 อัตรา** (ร้อยละ 19.76) **3)** ระดับปวส.จำนวน **296 อัตรา** (ร้อยละ 11.20) **4)** ปวช. จำนวน **244 อัตรา** (ร้อยละ 13.36) **5)** ระดับประถมศึกษาและต่ำกว่า จำนวน **197 อัตรา** (ร้อยละ 10.78) **6)** ระดับอนุปริญญา จำนวน **186 อัตรา** (ร้อยละ 10.18)

ผู้สมัครงานไตรมาสนี้หากแบ่งตามระดับการศึกษา ได้ดังนี้ **1)** ระดับมัธยมศึกษา จำนวน **95 คน** (ร้อยละ 50.53) **2)** ระดับปริญญาตรี จำนวน **56 คน** (ร้อยละ 29.79) **3)** ระดับปวส. จำนวน **26 คน** (ร้อยละ 11.82) **4)** ระดับปวช. จำนวน **6 คน** (ร้อยละ 2.73) **5)** ระดับประถมศึกษาและต่ำกว่า จำนวน 5 **คน** (ร้อยละ 2.66)

ส่วนการบรรจุงานในไตรมาสนี้ พบว่า มีผู้ได้รับการบรรจุงานที่จบการศึกษา ดังนี้  **1)** ระดับปริญญาตรี จำนวน **700 คน** (ร้อยละ 40.02) **2)** ระดับมัธยมศึกษา จำนวน **667 คน** (ร้อยละ 38.14) **3)** ระดับ ปวส. จำนวน **171 คน** (ร้อยละ 8.50) **4)** ระดับประถมศึกษาและต่ำกว่า จำนวน **114 คน** (ร้อยละ 6.52**) 5)** ระดับปวช. จำนวน **91 คน** (ร้อยละ 4.53) **6)** ระดับอนุปริญญา จำนวน **6 คน** (ร้อยละ 0.34)

**แผนภูมิ 11 ตำแหน่งงานว่าง / ผู้สมัครงาน / บรรจุงานในจังหวัดอุบลราชธานี   
จำแนกตามระดับการศึกษา ไตรมาส 3 ปี 2560**

จำนวน (คน)

**ที่มา : สำนักงานจัดหางานจังหวัดอุบลราชธานี**

**แผนภูมิ 12 ตำแหน่งงานว่างในจังหวัดอุบลราชธานี จำแนกตามอาชีพ ไตรมาส 3 ปี 2560**

**อาชีพ**

**ที่มา : สำนักงานจัดหางานจังหวัดอุบลราชธานี**

**อัตรา**

ด้านอาชีพพบว่าไตรมาสนี้ อาชีพที่มีตำแหน่งงานว่างสูงสุด 5 อันดับแรกคือ **(1)** อาชีพงานพื้นฐาน จำนวน **662 อัตรา** (ร้อยละ 36.23) **(2)** พนักงานบริการ พนักงานขายในร้านค้า และตลาด จำนวน **460 อัตรา** (ร้อยละ 25.18) **(3)** อาชีพเสมียน เจ้าหน้าที่ จำนวน **230 อัตรา** (ร้อยละ 12.59) **(4)** ผู้บัญญัติกฎหมาย ข้าราชระดับผู้อาวุโส ผู้จัดการ จำนวน **173 อัตรา** (ร้อยละ 9.47) **(5)** อาชีพช่างเทคนิคและผู้ปฏิบัติงานที่เกี่ยวข้อง จำนวน **124 อัตรา** (ร้อยละ 6.79) และ ส่วนผู้สมัครงานสูงสุด 5 อันดับแรก คือ **1)** อาชีพงานพื้นฐาน จำนวน **77 คน** (ร้อยละ 40.96) **2)** อาชีพพนักงานบริการพนักงานขายในร้านค้าและตลาด จำนวน **34 คน** (ร้อยละ 18.09)  **3)** อาชีพเสมียน เจ้าหน้าที่ จำนวน **24 คน** (ร้อยละ 12.77) **4)** ผู้บัญญัติกฎหมาย ข้าราชระดับผู้อาวุโส ผู้จัดการ จำนวน **173 อัตรา** (ร้อยละ 9.47) **5)** ช่างเทคนิคและผู้ปฏิบัติงานที่เกี่ยวข้อง จำนวน **16 คน** (ร้อยละ 8.51) ส่วนอาชีพที่ได้รับการบรรจุงานสูงสุดคือ **1)** อาชีพงานพื้นฐาน จำนวน **565 คน** (ร้อยละ 32.30) **2)** อาชีพพนักงานบริการ พนักงานขาย ในร้านค้าและตลาด จำนวน **506 คน** (ร้อยละ 28.93) **3)** เสมียน เจ้าหน้าที่ จำนวน **241 คน** (ร้อยละ 13.78) **4)** ผู้บัญญัติกฎหมาย ข้าราชการระดับอาวุโส ผู้จัดการ จำนวน 176 คน (ร้อยละ 10.06) ช่างเทคนิคและผู้ปฏิบัติงานที่เกี่ยวข้อง จำนวน **57 คน** (ร้อยละ 6.89)

ไตรมาส 3 ปี 2560 (กรกฎาคม – กันยายน) ช่วงอายุที่มีการตำแหน่งงานว่าง แบ่งเป็นดังนี้  **1)** ช่วงอายุ 18–24 ปี จำนวน **599 อัตรา** (ร้อยละ 32) **2)** ช่วงอายุ 25–29 ปี จำนวน **470 อัตรา** (ร้อยละ 25.11) **3)** ช่วงอายุ 30–39 ปี จำนวน **450 อัตรา** (ร้อยละ 24.04) **4)** ช่วงอายุ 40-49 ปี จำนวน **253 อัตรา** (ร้อยละ 13.51) **5)** ช่วงอายุ 50-59 ปี จำนวน **98 อัตรา** (ร้อยละ 5.24) **6)** ช่วงอายุ 60 ปีขึ้นไป จำนวน **2 อัตรา** (ร้อยละ 0.11)

ขณะเดียวกันผู้ลงทะเบียนสมัครงาน แบ่งเป็น **1)** ช่วงอายุ 18-24 ปี จำนวน **128 คน** (ร้อยละ 68.09) **2)** ช่วงอายุ 25-29 ปี จำนวน **29 คน** (ร้อยละ 15.43) **3)** ช่วงอายุ 30–39 ปี จำนวน **19 คน** (ร้อยละ 10.11) **4)** ช่วงอายุ 50-59 ปี จำนวน **6 คน** (ร้อยละ 3.19) **5)** ช่วงอายุ 40-49 และ อายุ 60 ปีขึ้นไป มีจำนวนเท่ากัน คือ **3 คน** (ร้อยละ 1.60)

ส่วนช่วงอายุที่ได้รับการบรรจุงานพบว่า **1)** ช่วงอายุ 18-24 ปี จำนวน **630 อัตรา** (ร้อยละ 36.02) **2)** ช่วงอายุ 25-29 ปี จำนวน **504 อัตรา** (ร้อยละ 28.82) **3)** ช่วงอายุ 30–39 ปี จำนวน **472 อัตรา** (ร้อยละ 26.99) **4)** ช่วงอายุ 40-49 ปี จำนวน **120 อัตรา** (ร้อยละ 6.86) **5)** ช่วงอายุ 50-59 ปี จำนวน **19 อัตรา** (ร้อยละ 1.08)

**แผนภูมิ 13 การบรรจุงานจังหวัดอุบลราชธานี จำแนกตามอายุ ไตรมาส 3 ปี 2560**

**ที่มา : สำนักงานจัดหางานจังหวัดอุบลราชธานี**

**แผนภูมิ 14 การบรรจุงานจังหวัดอุบลราชธานี จำแนกตามอายุ**

**ไตรมาส 3 ปี 2559 - ไตรมาส 3 ปี 2560**

จำนวน (คน)

**ที่มา : สำนักงานจัดหางานจังหวัดอุบลราชธานี**

**2.2 แรงงานต่างด้าว**

**จำนวนแรงงานต่างด้าวจังหวัดอุบลราชธานี มีจำนวน 4,572 คน รายละเอียด ดังนี้**

1. แรงงานต่างด้าวเข้าเมืองถูกกฎหมายซึ่งได้รับใบอนุญาตทำงานถูกต้อง จำนวน **3,584 ราย** ดังนี้

1.1 ประเภทชั่วคราว (มาตรา 9) จำนวน **263 คน**

1.2 ส่งเสริมการลงทุนและกฎหมายอื่นๆ (มาตรา 12) จำนวน **1 คน**

13 แรงงานต่างด้าวนำเข้าระหว่างไทยกับคู่ภาคี (MOU) ทั้งหมด **2,298 ราย** โดยแยกเป็นสัญชาติพม่า จำนวน **1,473 ราย** สัญชาติลาว จำนวน **727 ราย** และ สัญชาติกัมพูชา จำนวน **98 ราย**

1.4 แรงงานต่างด้าว ที่ผ่านการพิสูจน์สัญชาติ และได้รับใบอนุญาตทำงาน จำนวน **1,022 ราย** แยกเป็นสัญชาติ พม่า จำนวน **87 ราย** สัญชาติลาว **933 ราย** และสัญชาติกัมพูชา **2 ราย**

2. แรงงานต่างด้าวซึ่งเข้ามาหรืออยู่ในราชอาณาจักรโดยไม่ได้รับอนุญาต แต่ได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับออกนอกราชอาณาจักรตามกฎหมายว่าด้วยคนเข้าเมือง จำนวน **988 คน** แบ่งเป็น

1. ชนกลุ่มน้อย จำนวน 93 คน

2. แรงงานต่างด้าว 3 สัญชาติ (ประกาศ คสช.ฉบับที่ 70/2557) จำนวน **895 คน**

สัญชาติเมียนมา **30 คน** ลาว **733 คน** และ กัมพูชา **132 คน**

**2.3 แรงงานไทยในต่างประเทศ**

แรงงานไทยที่ลงทะเบียนไปทำงานต่างประเทศในไตรมาส 3 ปี 2560 โดยผู้แจ้งความประสงค์ไปทำงานต่างประเทศผ่านสำนักงานจัดหางานจังหวัดอุบลราชธานี จำนวน **440 คน** เป็นเพศชายจำนวน **308 คน** (ร้อยละ 70ของผู้แจ้งความประสงค์ทั้งหมด) ขณะที่เพศหญิงจำนวน **132 คน** (ร้อยละ 30) เมื่อเปรียบเทียบกับไตรมาสที่แล้วพบว่ามีจำนวน ลดลงร้อยละ **1.35** (ไตรมาส 2 ปี 60 มีจำนวน 446 คน) ผู้แจ้งความประสงค์ไปทำงานต่างประเทศแบ่งเป็น **1)** ผู้มีการศึกษาระดับมัธยมศึกษา ซึ่งมี จำนวน **281 คน** (ร้อยละ 63.86 ของ ผู้แจ้งความประสงค์ทั้งหมด) **2)** ระดับปวช. ปวส. ปวท. อนุปริญญา จำนวน **69คน** (ร้อยละ 15.68 ของผู้แจ้งความประสงค์ทั้งหมด) **3)** ระดับประถมศึกษาจำนวน **52 คน** (ร้อยละ 11.82 ของผู้แจ้งความประสงค์ทั้งหมด) **4)** ระดับปริญญาตรีมีจำนวน **38 คน** (ร้อยละ 8.64 ของผู้แจ้งความประสงค์ทั้งหมด) ข้อมูลดังกล่าวสะท้อน ให้เห็นว่าแรงงานส่วนใหญ่ที่นิยมไปทำงานต่างประเทศจะเป็นแรงงานระดับล่างหรือไร้ฝีมือซึ่งอาจจะมีผลมาจากประเทศเหล่านั้นขาดแคลนแรงงาน ไร้ฝีมือ เช่น งานก่อสร้าง กรรมกร หรือ ผู้รับใช้ในบ้าน

**แผนภูมิ 15 แรงงานไทยในจังหวัดอุบลราชธานี ที่แจ้งความประสงค์เดินทางไปทำงานต่างประเทศ**

**จำแนกตามระดับการศึกษา ไตรมาส 3 ปี 2560**

**ที่มา : สำนักงานจัดหางานจังหวัดอุบลราชธานี**

**แผนภูมิ 16 แรงงานไทยในจังหวัดอุบลราชธานี ที่แจ้งความประสงค์เดินทางไปทำงานต่างประเทศ**

**จำแนกตามระดับการศึกษา ไตรมาส 3 ปี 2559 ถึง ไตรมาส 3 ปี 2560**

**ที่มา : สำนักงานจัดหางานจังหวัดอุบลราชธานี**

ในส่วนของการอนุญาตให้ไปทำงานต่างประเทศ ไตรมาส 3 ปี 2560 พบว่ามีแรงงานไทยในจังหวัดอุบลราชธานีได้รับอนุญาตไปทำงาน จำนวนทั้งสิ้น **808 คน** หากพิจารณาตามวิธีการเดินทางไปทำงานพบว่า **1)** เดินทางโดยวิธี Re-Entry จำนวน **294 คน** (ร้อยละ 36.39 ของผู้ได้รับอนุญาตทั้งหมด) **2)** วิธีบริษัทจัดหางานจัดส่ง จำนวน **246 คน** (ร้อยละ 30.45) **3)** เดินทางด้วยตนเอง จำนวน **134 คน** (ร้อยละ 16.58) **4)** นายจ้างพาไปฝึกงาน มีจำนวน **59 คน** (ร้อยละ 7.30) **5)** นายจ้างพาไปทำงาน จำนวน **41 คน** (ร้อยละ 5.07) **6)** กรมการจัดหางานจัดส่ง จำนวน **34 คน** (ร้อยละ 4.21)

**แผนภูมิ 17 แรงงานไทยในจังหวัดอุบลราชธานี ที่ได้รับอนุญาตไปทำงานต่างประเทศ   
จำแนกตามวิธีการเดินทาง ไตรมาส 3 ปี 2560**

**รวม**

**684 คน**

**ที่มา : สำนักงานจัดหางานจังหวัดอุบลราชธานี**

**ตาราง 2 แรงงานไทยในจังหวัดอุบลราชธานี ที่ได้รับอนุญาตไปทำงานต่างประเทศ**

**จำแนกตามวิธีการเดินทาง ไตรมาส 3 ปี 2559 – ไตรมาส 3 ปี 2560**

หน่วยนับ : คน

|  |  |  |  |  |  |  |  |
| --- | --- | --- | --- | --- | --- | --- | --- |
| **ปี** | **วิธีในการเดินทาง** | | | | | | |
| **(ไตรมาส)** | **บริษัทจัดส่ง** | **Re-Entry** | **เดินทางด้วยตนเอง** | **นายจ้างพาไปทำงาน** | **กรมการจัดหางานจัดส่ง** | **นายจ้างส่งไปฝึกงาน** | **รวม** |
| 3 ปี 2559 | 247 | 220 | 225 | 35 | 31 | 140 | 898 |
| 4 ปี 2559 | 190 | 242 | 34 | 29 | 7 | 56 | 558 |
| 1 ปี 2560 | 166 | 334 | 89 | 23 | 20 | 52 | 684 |
| 2 ปี 2560 | 127 | 328 | 48 | 31 | 86 | 21 | 641 |
| 3 ปี 2560 | 246 | 294 | 134 | 41 | 34 | 59 | 808 |

**ที่มา : สำนักงานจัดหางานจังหวัดอุบลราชธานี**

**แผนภูมิ 18 แรงงานไทยในจังหวัดอุบลราชธานี ที่ได้รับอนุญาตไปทำงานต่างประเทศ   
จำแนกตามวิธีเดินทาง ไตรมาส 3 ปี 2559 – ไตรมาส 3 ปี 2560**

จำนวน (คน)

**ที่มา : สำนักงานจัดหางานจังหวัดอุบลราชธานี**

แรงงานไทยเดินทางไปทำงานตามที่ขออนุมัติเดินทางไปทำงานต่างประเทศมีทั้งหมด **916 คน** แบ่งตามภูมิภาคได้ดังนี้ **1)** กลุ่มประเทศเอเชีย จำนวน **516 คน** (ร้อยละ 56.33 ของผู้ได้รับอนุญาตทั้งหมด) **2)** กลุ่มประเทศยุโรป จำนวน **248 คน** (ร้อยละ 27.07 ของผู้ได้รับอนุญาตทั้งหมด) **3)** กลุ่มประเทศตะวันออกกลาง จำนวน **117 คน** (ร้อยละ 12.77 ของผู้ได้รับอนุญาตทั้งหมด) **4)** กลุ่มประเทศอเมริกาเหนือ จำนวน **16 คน**  (ร้อยละ 1.75 ของผู้ได้รับอนุญาตทั้งหมด) **5)** กลุ่มประเทศแอฟริกา จำนวน **13 คน** (ร้อยละ 1.42 ของผู้ได้รับอนุญาตทั้งหมด) **6)** กลุ่มประเทศออสเตรเลียและโอเชียเนีย จำนวน **6 คน** (ร้อยละ 0.66) จากข้อมูลดังกล่าว จะพบว่าภูมิภาคที่มีความต้องการแรงงานไทยไปทำงานอย่างต่อเนื่องคือภูมิภาคเอเชีย ยุโรปและตะวันออกกลาง

**แผนภูมิ 19 แรงงานไทยในจังหวัดอุบลราชธานี ที่ได้รับอนุญาตไปทำงานต่างประเทศ  
จำแนกตามภูมิภาคที่เดินทางไป ไตรมาส 3 ปี 2560**

**ที่มา : สำนักงานจัดหางานจังหวัดอุบลราชธานี**

**แผนภูมิ 20 แรงงานไทยในจังหวัดอุบลราชธานี ที่ได้รับอนุญาตไปทำงานต่างประเทศ  
จำแนกตามภูมิภาคที่เดินทางไป ไตรมาส 3 ปี 2559 – ไตรมาส 3 ปี 2560**

จำนวน (คน)

**ที่มา : สำนักงานจัดหางานจังหวัดอุบลราชธานี**

**แผนภูมิ 21 เปรียบเทียบข้อมูลผู้แจ้งความประสงค์เดินทางไปต่างประเทศ กับ ผู้ได้รับอนุญาตไปทำงานต่างประเทศ ไตรมาส 3 ปี 2559 – ไตรมาส 3 ปี 2560**

จำนวน (คน)

**ที่มา : สำนักงานจัดหางานจังหวัดอุบลราชธานี**

**3) การพัฒนาศักยภาพแรงงาน**

กระทรวงแรงงานโดยกรมพัฒนาฝีมือแรงงานซึ่งในจังหวัดอุบลราชธานีจะมีหน่วยงานในสังกัดกรมพัฒนาฝีมือแรงงาน ได้แก่ สถาบันพัฒนาฝีมือแรงงาน 7 อุบลราชธานี ได้ดำเนินการฝึกอบรมพัฒนาผู้ใช้แรงงานในรูปแบบต่างๆ ได้แก่ **1)** การฝึกเตรียมเข้าทำงาน เป็นการฝึกอาชีพให้กลุ่มแรงงานใหม่หรือผู้ถูกเลิกจ้าง ผู้ว่างงานที่ประสงค์เข้าสู่ตลาด แรงงานให้มีความรู้ ทักษะฝีมือ **2)** การฝึกยกระดับฝีมือแรงงาน และการฝึกเสริมทักษะเป็นการฝึกอาชีพให้แรงงานที่ทำงานอยู่แล้ว หรือถูกเลิกจ้าง เพื่อเพิ่มความรู้ทักษะและฝีมือเฉพาะด้านให้ทันกับเทคโนโลยี ร่วมสมัย สร้างโอกาสการมีงานทำ การฝึกประเภทนี้มีทั้งส่วนที่สถาบันพัฒนาฝีมือแรงงาน 7 อุบลราชธานี ดำเนินการเอง และการส่งเสริมการพัฒนาฝีมือแรงงานในภาคเอกชนนอกจากนี้ยังมีภารกิจทดสอบมาตรฐานฝีมือแรงงานเพื่อเพิ่มศักยภาพฝีมือแรงงานไทยให้มีมาตรฐานฝีมือ สอดคล้องและทัดเทียมกับมาตรฐานสากล ขณะเดียวกันเป็นการพัฒนาทักษะให้สอดคล้องกับความต้องการของตลาดแรงงาน โดยดำเนินการดังนี้ **1)** ไม่มีผู้รับการฝึกเตรียมเข้าทำงานในไตรมาสนี้ **2)** การฝึกยกระดับฝีมือแรงงานจำนวน **572 คน** **เพิ่มขึ้น**จากไตรมาสที่แล้ว ร้อยละ 12.38 **3)** การทดสอบมาตรฐานฝีมือแรงงาน มีผู้เข้ารับการทดสอบ จำนวน **235 คน** เพิ่มขึ้นจากไตรมาสที่แล้ว ร้อยละ 40.72 และ **4)** การฝึกอาชีพเสริมเพื่อส่งเสริมการ มีงานทำ จำนวน **140 คน** ลดลงจากไตรมาสที่แล้ว ร้อยละ 64.82 แผนภูมิ 22

**แผนภูมิ 22 จำนวนผู้ได้รับการฝึกเตรียมเข้าทำงาน/ยกระดับฝีมือแรงงาน/ทดสอบมาตรฐานฝีมือแรงงาน  
และฝึกอาชีพเสริม ไตรมาส 3 ปี 2559 – ไตรมาส 3 ปี 2560**

จำนวน (คน)

**ที่มา : สถาบันพัฒนาฝีมือแรงงาน 7 อุบลราชธานี**

**1. การฝึกเตรียมเข้าทำงานในจังหวัดอุบลราชธานี**

เนื่องจากหลักสูตรการฝึกยกระดับฝีมือแรงงาน เป็นหลักสูตรระยะเวลาฝึกยาว เช่น 2 เดือน 4 เดือน 6 เดือน ดังนั้นจะมีผู้ผ่านบางคนที่มาผ่านการฝึกยกระดับในไตรมาสนี้ สำหรับในไตรมาสนี้ไม่มีผู้เข้ารับการฝึกเตรียมเข้าทำงานแต่มีผู้ผ่านการฝึก จำนวน **81 คน** รายละเอียดดังแผนภูมิ 23

**2. การยกระดับฝีมือแรงงานในจังหวัดอุบลราชธานี**

การยกระดับฝีมือแรงงาน ในไตรมาส 3 ปี 2560 มีผู้เข้ารับการยกระดับฝีมือ จำนวน **572 คน** ผู้ผ่านการทดสอบมาตรฐานฝีมือแรงงาน จำนวน **569** คน โดยกลุ่มอาชีพที่มีผู้เข้ารับการยกระดับมากที่สุด **1)** ช่างไฟฟ้า อิเล็กทรอนิกส์ คอมพิวเตอร์ จำนวน **176 คน** (ร้อยละ 30.77 ของผู้เข้ารับการยกระดับทั้งหมด) ผู้ผ่านการยกระดับในกลุ่มนี้ จำนวน **176 คน** (ร้อยละ 30.93) **2)** ช่างเครื่องกล จำนวน **172 คน** (ร้อยละ 30.07) ผู้ผ่านการยกระดับในกลุ่มนี้ จำนวน **172 คน** (ร้อยละ 30.23 ของผู้ผ่านการยกระดับทั้งหมด) **3)** ธุรกิจและบริการ จำนวน **113 คน** (ร้อยละ 19.76) ผู้ผ่านการทดสอบในกลุ่มนี้ จำนวน **110 คน** (ร้อยละ 19.33 ของผู้ผ่านการทดสอบทั้งหมด) **4)** ช่างอุตสาหการ จำนวน **111 คน** (ร้อยละ 19.41) ผู้ผ่านการยกระดับ จำนวน **111 คน** (ร้อยละ 19.51 ของผู้เข้ารับการยกระดับทั้งหมด)

**แผนภูมิ 23 จำนวนผู้เข้ารับการยกระดับมาตรฐานฝีมือแรงงาน จำแนกตามกลุ่มอาชีพ**

**ไตรมาส 3 ปี 2560**

**ที่มา : สถาบันพัฒนาฝีมือแรงงาน 7 อุบลราชธานี**

**3. การทดสอบมาตรฐานฝีมือแรงงานในจังหวัดอุบลราชธานี**

การทดสอบมาตรฐานฝีมือแรงงาน ในไตรมาส 3 ปี 2560 มีผู้รับการทดสอบมาตรฐาน ฝีมือแรงงาน จำนวน **235 คน** ผู้ผ่านการทดสอบมาตรฐานฝีมือแรงงาน จำนวน **184** คน โดยกลุ่มอาชีพที่มี ผู้เข้ารับการทดสอบมากที่สุด **1)** ช่างไฟฟ้า อิเล็กทรอนิกส์ คอมพิวเตอร์ จำนวน **171 คน** (ร้อยละ 72.77 ของผู้เข้ารับการทดสอบทั้งหมด) ผู้ผ่านการทดสอบในกลุ่มนี้ จำนวน **140 คน** (ร้อยละ 76.09) **2)** ธุรกิจและบริการ จำนวน **64 คน** (ร้อยละ 27.23) ผู้ผ่านการทดสอบในกลุ่มนี้ จำนวน **44 คน** (ร้อยละ 23.91 ของผู้ผ่านการทดสอบทั้งหมด)

หลักสูตรการฝึกยกระดับฝีมือแรงงาน เป็นหลักสูตรระยะเวลาฝึกยาว เช่น 2 เดือน 4 เดือน 6 เดือน ดังนั้นจะมีผู้ผ่านบางคนที่มาผ่านการฝึกยกระดับในไตรมาสนี้ ดังนั้นจะเห็นได้ว่าจะมีบางกลุ่มอาชีพจะมีจำนวนผู้ผ่านการฝึกยกระดับฝีมือแรงงานมากกว่าจำนวนผู้เข้ารับการฝึกยกระดับฝึกฝีมือแรงงาน รายละเอียดดังแผนภูมิ 24

**แผนภูมิ 24 จำนวนผู้เข้ารับการทดสอบมาตรฐานฝีมือแรงงาน จำแนกตามกลุ่มอาชีพ**

**ไตรมาส 3 ปี 2560**

**ที่มา : สถาบันพัฒนาฝีมือแรงงาน 7 อุบลราชธานี**

**4. การฝึกอาชีพเสริมเพื่อส่งเสริมการมีงานทำในจังหวัดอุบลราชธานี**

ไตรมาส 3 ปี 2560 มีผู้เข้ารับการฝึกจำนวน **140 คน** ผู้ผ่านการฝึก จำนวน **140 คน** โดยกลุ่มอาชีพที่เข้ารับการฝึกอาชีพเสริมการมีงานทำมากที่สุด คือ **1)** ธุรกิจและบริการ จำนวน **60 คน** (ร้อยละ 42.86) ผู้ผ่านการฝึก จำนวน **60 คน** (ร้อยละ 48.80 ของผู้ผ่านการฝึก) **2)** ช่างอุตสาหกรรมศิลป์ จำนวน **40 คน** (ร้อยละ 28.57 ของผู้เข้ารับการฝึก) ผู้ผ่านการฝึก จำนวน **40 คน** (ร้อยละ 28.57 ของผู้ผ่านการฝึก) **3)** ช่างก่อสร้างและเกษตรอุตสาหกรรม มีจำจำนวนเท่ากันคือ **20 คน** (ร้อยละ 14.29) ผู้ผ่านการฝึกก็มีจำนวนเท่ากัน คือ จำนวน **20 คน** (ร้อยละ 14.29 ของผู้ผ่านการฝึก)

การพัฒนาฝีมือแรงงาน เป็นเรื่องที่หลายๆ ฝ่ายต้องช่วยกันทั้งภาครัฐ เอกชน คือผู้ประกอบการหรือเจ้าของสถานประกอบการ รวมถึงลูกจ้าง ทั้งนี้เนื่องมาจากการพัฒนาฝีมือแรงงานเป็นการเพิ่มผลิตภาพและประสิทธิภาพในการทำงาน อีกทั้งจะเป็นการรองรับการเปลี่ยนแปลงทางเทคโนโลยีและมาตรฐานในระดับต่างๆ ทั้งระดับประเทศและระดับโลก ขณะเดียวกันเพื่อให้สอดคล้องกับความต้องการของตลาดแรงงานอีกด้วย

**4) การตรวจแรงงาน**

**4.1) การคุ้มครองแรงงานและสวัสดิการสังคม**

สำนักงานสวัสดิการและคุ้มครองแรงงานจังหวัดอุบลราชธานี มีภารกิจด้านการคุ้มครอง นายจ้าง ลูกจ้าง ผู้ใช้แรงงานให้ได้รับความเป็นธรรมในการจ้างงาน ภายใต้พระราชบัญญัติคุ้มครองแรงงาน พ.ศ. 2541 เพื่อไม่ให้ ถูกเอารัดเอาเปรียบจากนายจ้างโดยมีจุดมุ่งหมายสูงสุด คือ ให้มีคุณภาพชีวิตที่ดีขึ้น ขณะเดียวกันในอีกด้านหนึ่งก็ต้องผดุงไว้ซึ่งความยุติธรรมกับฝ่ายนายจ้าง กล่าวคือไม่โอนเอียงไปด้านใดด้านหนึ่ง ทั้งนี้ มาตรการ ที่จะช่วยให้ผู้ใช้แรงงานได้รับรายได้และสวัสดิการที่เป็นธรรมเพียงพอต่อการดำรงชีวิต รวมถึงได้รับการคุ้มครองแรงงานให้มีคุณภาพชีวิตที่ดีขึ้นโดยการตรวจแรงงาน คือ การตรวจสถานประกอบการซึ่งเป็นมาตรการหนึ่งในการคุ้มครองแรงงาน เพื่อให้แน่ใจว่าผู้ใช้แรงงานได้รับการปฏิบัติและดูแลตามกฎหมาย ขณะเดียวกัน จะเป็นมาตรการในการกำกับดูแลและกระตุ้นให้สถานประกอบการเอาใจใส่ดูแลลูกจ้างของตนให้มากขึ้น อย่างไรก็ตามการตรวจสถานประกอบการมิใช่เป็นการไปจับผิดนายจ้าง หากแต่เป็นการตรวจเพื่อแนะนำให้ความรู้ในการปฏิบัติที่ถูกต้องแก่นายจ้าง รวมทั้งสร้างความเข้าใจแก่ลูกจ้าง ผู้ใช้แรงงานในการปฏิบัติที่ถูกต้องอีกด้วย

ในไตรมาส 3 ปี 2560 (เดือนกรกฎาคม – กันยายน) สำนักงานสวัสดิการและคุ้มครองแรงงานจังหวัดอุบลราชธานี รายงานข้อมูลจำนวนสถานประกอบกิจการ จำแนกตามขนาดและเพศจังหวัดอุบลราชธานี ดังนี้ จำนวนสถานประกอบกิจการทั้งหมด จำนวน **3,748 แห่ง** มีลูกจ้าง จำนวน **47,368 คน** แยกเป็นเพศชาย จำนวน **26,020 คน** (ร้อยละ 54.93) และเพศหญิง จำนวน **21,348 คน** (ร้อยละ 45.07) โดยในไตรมาสนี้ได้ดำเนินการตรวจสอบสถานประกอบการทั้งสิ้น **106 แห่ง** มีลูกจ้างที่ผ่านการตรวจหรือได้รับการคุ้มครองรวม **2,690 คน** แยกเป็นเพศชาย จำนวน **1,631 คน** (ร้อยละ 60.63 ของลูกจ้างที่ตรวจทั้งหมด) เพศหญิงที่มีจำนวน **1,059 คน** (ร้อยละ 39.37 ของลูกจ้างที่ตรวจทั้งหมด) ซึ่งสถานประกอบการที่ผ่านการตรวจส่วนใหญ่เป็นสถานประกอบการขนาดเล็ก คือ มีลูกจ้างไม่เกิน 50 คน จำนวน **96 แห่ง** (ร้อยละ 90.57) ขณะที่สถานประกอบการขนาดใหญ่คือ มีลูกจ้าง 50 คนขึ้นไป ผ่านการตรวจ **10 แห่ง** (ร้อยละ 9.43) รายละเอียดตามตารางที่ 3 และ ตารางที่ 4

**ตารางที่ 3 จำนวนสถานประกอบการและลูกจ้างที่ผ่านการตรวจในจังหวัดอุบลราชธานี**

**ไตรมาส 3 ปี 2560**

|  |  |  |  |  |
| --- | --- | --- | --- | --- |
| **ขนาดสถานประกอบกิจการ (คน)** | **สถานประกอบกิจการที่ผ่านการตรวจ (แห่ง)** | **ลูกจ้างที่ผ่านการตรวจ (คน)** | | |
| **ชาย** | **หญิง** | **รวม** |
| 1 - 4  5 - 9  10 - 19  20 - 49  50 - 99  100 – 199  200 - 499  500 - 999  1,000 ขึ้นไป | 43  24  15  14  4  5  1 | 63  114  112  334  167  625  216 | 49  57  88  152  142  308  263 | **112**  **171**  **200**  **486**  **309**  **933**  **479** |
| **รวม** | **106** | **1,631** | **1,059** | **2,690** |

**ที่มา : สำนักงานสวัสดิการและคุ้มครองแรงงานจังหวัดอุบลราชธานี** หมายเหตุ : สปก. \* สถานประกอบการ

**ตารางที่ 4 เปรียบเทียบจำนวนสถานประกอบการและลูกจ้างที่ผ่านการตรวจในจังหวัดอุบลราชธานี**

**ไตรมาส 3 ปี 2559 - ไตรมาส 3 ปี 2560**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ขนาด สถานประกอบการ** | **ไตรมาส  3 ปี 2559** | | **ไตรมาส  4 ปี 2559** | | **ไตรมาส  1 ปี 2560** | | **ไตรมาส  2 ปี 2560** | | **ไตรมาส  3 ปี 2560** | |
| **สปก.\* (แห่ง)** | **ลูกจ้าง (คน)** | **สปก.\* (แห่ง)** | **ลูกจ้าง (คน)** | **สปก.\* (แห่ง)** | **ลูกจ้าง (คน)** | **สปก.\* (แห่ง)** | **ลูกจ้าง**  **(คน)** | **สปก.\* (แห่ง)** | **ลูกจ้าง**  **(คน)** |
| 1 - 4 คน  5 - 9 คน  10 - 19 คน  20 - 49 คน  50 - 99 คน  100 - 299 คน  300 - 499 คน  500 - 999 คน  1,000 คนขึ้นไป | 47  26  36  26  2  8  3  0  1 | 90  165  482  766  150  1,282  991  0  1,545 | 6  15  16  23  3  1  2 | 20  96  281  684  222  269  721 | 36  27  53  33  8  4  1 | 78  185  697  893  494  460  407 | 40  23  32  33  10  4  1 | 92  153  419  1,131  658  646  1,240 | 43  24  15  14  4  5  1 | 112  171  200  486  309  933  479 |
| **รวม** | **149** | **5,471** | **66** | **2,293** | **162** | **3,214** | **143** | **4,339** | **106** | **2,690** |

**ที่มา : สำนักงานสวัสดิการและคุ้มครองแรงงานจังหวัดอุบลราชธานี** หมายเหตุ : สปก. \* สถานประกอบการ

ผลการตรวจพบว่าสถานประกอบการทั้งหมด จำนวน **106 แห่ง** นั้น พบว่าสถานประกอบการปฏิบัติถูกกฎหมายทั้งหมด ในแผนภูมิที่ 25

**แผนภูมิ 25 เปรียบเทียบผลการตรวจสถานประกอบการในจังหวัดอุบลราชธานี**

**ไตรมาส 3 ปี 2559 และไตรมาส 3 ปี 2560**

**ที่มา : สำนักงานสวัสดิการและคุ้มครองแรงงานจังหวัดอุบลราชธานี**

การตรวจความปลอดภัยในการทำงาน เป็นเครื่องมือในการคุ้มครองดูแลความปลอดภัย  
อาชีวอนามัย และสภาพแวดล้อมในการทำงานของลูกจ้าง นอกจากนี้การตรวจความปลอดภัยในการทำงาน  
ยังเป็นอีกมาตรการหนึ่งที่ดำเนินการเพื่อกระตุ้นส่งเสริมให้เจ้าของสถานประกอบการเห็นความสำคัญ   
และตระหนักถึงเรื่องความปลอดภัยในการทำงาน เพราะหากการทำงานมีความปลอดภัยย่อมส่งผลถึง  
คุณภาพชีวิตที่ดีของผู้ใช้แรงงานตามมาด้วย โดยลูกจ้างในสถานประกอบการจะทำงานอย่างมีความสุขและ จะส่งผลต่อผลผลิตที่เพิ่มสูงขึ้นของสถานประกอบการอันนำไปสู่ผลกำไรตามมานั่นเอง

ไตรมาส 3 ปี 2560 มีสถานประกอบการได้รับการตรวจความปลอดภัยทั้งหมด จำนวน **11 แห่ง** มีลูกจ้างจำนวน **278 คน** แยกเป็น ชาย **199 คน** (ร้อยละ 71.58) หญิง **79 คน** (ร้อยละ 28.42) โดยในไตรมาสนี้ สถานประกอบการที่ผ่านการตรวจทั้งหมดปฏิบัติตามกฎหมายความปลอดภัย โดยสำนักงานสวัสดิการและคุ้มครองแรงงานจังหวัดได้ดำเนินการออกตรวจสถานประกอบการเพื่อความปลอดภัย และอาชีวอนามัย คุณภาพชีวิตที่ดีของลูกจ้าง ดังตารางที่ 5

**ตาราง 5 เปรียบเทียบการตรวจความปลอดภัยในสถานประกอบการจังหวัดอุบลราชธานี**

**จำแนกตามขนาดสถานประกอบการ ไตรมาส 3 ปี 2559 และ ไตรมาส 3 ปี 2560**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ขนาด**  **สถานประกอบการ** | **ไตรมาส 3**  **ปี 2559** | | **ไตรมาส 4**  **ปี 2559** | | **ไตรมาส 1**  **ปี 2560** | | **ไตรมาส 2**  **ปี 2560** | | **ไตรมาส 3**  **ปี 2560** | |
| **สปก.**  **ที่ผ่าน**  **การตรวจ**  **(แห่ง)** | **ลูกจ้าง ที่ผ่าน การตรวจ  (คน)** | **สปก.**  **ที่ผ่าน**  **การตรวจ**  **(แห่ง)** | **ลูกจ้าง ที่ผ่าน การตรวจ  (คน)** | **สปก.**  **ที่ผ่าน**  **การตรวจ**  **(แห่ง)** | **ลูกจ้าง ที่ผ่าน การตรวจ  (คน)** | **สปก.**  **ที่ผ่าน**  **การตรวจ**  **(แห่ง)** | **ลูกจ้าง ที่ผ่าน การตรวจ  (คน)** | **สปก.**  **ที่ผ่าน**  **การตรวจ**  **(แห่ง)** | **ลูกจ้าง ที่ผ่าน การตรวจ  (คน)** |
| **1 – 4 คน** | 11 | 22 | 2 | 8 | 9 | 21 | 2 | 6 | 2 | 4 |
| **5 – 9 คน** | 20 | 126 | 8 | 53 | 16 | 110 | 6 | 39 | 5 | 30 |
| **10 – 19 คน** | 9 | 134 | 16 | 229 | 22 | 245 | 21 | 285 |  |  |
| **20 - 49 คน** | 5 | 137 | 19 | 465 | 24 | 772 | 26 | 733 | 2 | 54 |
| **50 - 99 คน** | 0 | 0 | 4 | 255 | 1 | 58 | 10 | 694 | 1 | 63 |
| **100 - 299 คน** | 1 | 185 | 1 | 269 | 3 | 353 | 5 | 815 | 1 | 127 |
| **300 - 499 คน** | 0 | 0 | 1 | 479 | 1 | 467 |  |  |  |  |
| **500 - 999 คน** | 0 | 0 |  |  | 1 | 588 |  |  |  |  |
| **1,000 คนขึ้นไป** | 0 | 0 |  |  |  |  |  |  |  |  |
| **รวม** | **46** | **604** | **51** | **1,758** | **77** | **2,614** | **70** | **2,572** | **11** | **278** |

**4.2 การสวัสดิการแรงงาน**

ภารกิจที่กล่าวมาแล้วในข้างต้น สำนักงานสวัสดิการและคุ้มครองแรงงานจังหวัดอุบลราชธานี ยังมีการส่งเสริมการจัดสวัสดิการแรงงานในสถานประกอบการโดยดำเนินการส่งเสริมและให้บริการด้านสวัสดิการแรงงานนอกเหนือ จากที่กฎหมายกำหนด ได้แก่ สวัสดิการที่พัก บริการรถรับ-ส่ง ชุดฟอร์มพนักงานฟรี ทุนการศึกษาบุตร ส่งเสริมความรู้เกี่ยวกับสวัสดิการแรงงาน ฯลฯ เพื่อส่งเสริมให้ผู้ใช้แรงงานที่มีคุณภาพชีวิตที่ดีขึ้น

ไตรมาส 3 ปี 2560 การส่งเสริมสวัสดิการแรงงาน 2 กิจกรรม **1)** มีการส่งเสริมให้บริการด้านสวัสดิการแรงงานนอกเหนือจาก ที่กฎหมายกำหนด **16 แห่ง** โดยมีลูกจ้างที่เกี่ยวข้อง **460 คน** **2)** ส่งเสริมความรู้เกี่ยวกับสวัสดิการแรงงานให้แก่นายจ้าง จำนวน **16 ราย** ลูกจ้างที่เกี่ยวข้อง **460 คน**

**4.3 แรงงานสัมพันธ์**

นอกจากภารกิจด้านการคุ้มครองแรงงานและดูแลด้านความปลอดภัย ทั้งแก่ลูกจ้างและนายจ้างสำนักงานสวัสดิการและคุ้มครองแรงงานจังหวัดอุบลราชธานี ยังมีภารกิจในการส่งเสริมและพัฒนาระบบแรงงานสัมพันธ์ให้เหมาะสมและสอดคล้องกับเศรษฐกิจ สังคม เพื่อป้องกันความขัดแย้งและเสริมสร้างความร่วมมือที่ดีต่อกันระหว่างนายจ้าง ลูกจ้าง และผู้มีส่วนเกี่ยวข้อง โดยมีเป้าหมายหลักเพื่อสร้างสันติสุขในวงการแรงงานให้นายจ้างและลูกจ้างมีทัศนคติที่ดีต่อกันในการทำงาน เพราะหากนายจ้างลูกจ้างมีความเข้าใจกันเป็นอย่างดีย่อมไม่เกิดปัญหาขัดแย้งขึ้น เมื่อปัญหาข้อขัดแย้งไม่มีพลังในการขับเคลื่อนงานหรือทีมงานก็จะดีนำไปสู่การเพิ่มผลผลิตหรือเพิ่มผลิตภาพในการปฏิบัติงาน ลูกจ้างหรือผู้ใช้แรงงานมีความสุขในการทำงาน คุณภาพชีวิตย่อมดีขึ้น ขณะเดียวกันนายจ้างก็มีความสุขเนื่องจากมีผลผลิตเพิ่มขึ้นเป็นผลกำไรตามมา ทั้งนี้ในกลุ่มของนายจ้างและลูกจ้างจะมีการตั้งองค์การเพื่อทำหน้าที่เป็นตัวแทนตนเอง สำหรับจังหวัดอุบลราชธานี นายจ้างและลูกจ้างไม่มีการจัดตั้งองค์กรขึ้นแต่อย่างใด ซึ่งในระยะเวลาที่ผ่านมา จังหวัดอุบลราชธานีไม่เคยมีข้อพิพาทแรงงานระหว่างนายจ้างและลูกจ้างเกิดขึ้น

**5) การประกันสังคม**

ด้านการประกันสังคมเป็นอีกภารกิจหนึ่งของกระทรวงแรงงาน โดยในระดับจังหวัดมีสำนักงานประกันสังคมจังหวัดอุบลราชธานี โดยมีจุดมุ่งหมายเพื่อดูแลผู้ใช้แรงงานเพื่อให้มีคุณภาพชีวิตที่ดีขึ้น  
และมีหลักประกันชีวิตที่มั่นคง ทั้งในยามปกติ เจ็บป่วย ทุพพลภาพ หรือเสียชีวิต โดยดำเนินการภายใต้แนวคิดการเฉลี่ยทุกข์เฉลี่ยสุข ซึ่งจากข้อมูล ณ เดือน**กันยายน 2560** พบว่ามีสถานประกอบการที่ขึ้นทะเบียนประกันสังคมทั้งสิ้น จำนวน **3,690 แห่ง** ผู้ประกันตนทั้งสิ้น **71,718 คน** โดยส่วนใหญ่เป็นสถานประกอบการที่มีลูกจ้างน้อยกว่า **20 คน** จำนวน **3,107 แห่ง** คิดเป็นร้อยละ 84.20 ของสถานประกอบการทั้งหมด ดังตารางที่ 6

**ตารางที่ 6 จำนวนสถานประกอบการและลูกจ้างที่ขึ้นทะเบียนประกันสังคมในจังหวัดอุบลราชธานี**

|  |  |  |
| --- | --- | --- |
| **ขนาดสถานประกอบการ** | **สถานประกอบการ(แห่ง)** | **ผู้ประกันตน(คน)** |
| <= 10 คน | 3,107 | 15,236 |
| 10-20 |  |  |
| 21-50 | 354 | 12,884 |
| 51-100 | 116 | 14,639 |
| 101-200 | 50 | 6,738 |
| 201-500 | 54 | 11,401 |
| 501-1,000 | 10 | 7,648 |
| > 1,000 | 4 | 3,172 |
| **รวม** | **3,695** | **71,718** |

ปัจจุบันจังหวัดอุบลราชธานีมีสถานพยาบาลในสังกัดกองทุนประกันสังคม จำนวน **4 แห่ง** แยกเป็น สถานพยาบาลของรัฐบาล จำนวน **3 แห่ง** ได้แก่ โรงพยาบาลสรรพสิทธิประสงค์ โรงพยาบาลค่ายสรรพสิทธิประสงค์ และโรงพยาบาลวารินชำราบ จำนวนผู้ประกันตน **64,167 คน** และ สถานพยาบาลเอกชน 1 แห่ง คือ โรงพยาบาลราชเวช มีผู้ประกันตนจำนวน **7,298 คน** ดังแผนภูมิ 24

**แผนภูมิ 26 จำนวนสถานพยาบาลในสังกัดสำนักงานประกันสังคมของจังหวัดอุบลราชธานี**

**ไตรมาส 3 ปี 2560**

**ที่มา : สำนักงานประกันสังคมจังหวัดอุบลราชธานี**

**การขอรับประโยชน์กองทุนเงินทดแทน**

ผู้ประกันตนที่ขอรับสิทธิประโยชน์ทดแทนกรณีว่างงาน จำนวน **154** คน จำนวนเงิน **458,438.50 บาท**

จังหวัดอุบลราชธานีมีผู้ประกันตนทั้งหมด **160,603 ราย** แบ่งเป็น

**1)** กองทุนประกันสังคม จำนวน **114,293 ราย**

**1.1** ผู้ประกันตน ม.33 จำนวน **71,718 ราย**

**1.2** ผู้ประกันตน ม.39 จำนวน **12,481 ราย**

**1.3** ผู้ประกันตน ม.40 จำนวน **30,094 ราย**

**2)** กองทุนเงินทดแทน

จำนวน **46,310 ราย**

**การรับชำระเงิน ของกองทุน**

1) กองทุนประกันสังคม จำนวนเงินรับชำระ **22,189,352.44 บาท**

2) กองทุนเงินทดแทน จำนวนเงิน ที่รับชำระ **9,607,904.37 บาท**

การขยายความคุ้มครองประกันสังคมสู่แรงงานนอกระบบ (ม.40)

ณ วันที่ 30 กันยายน 2560 มีการขยายความคุ้มครองประกันสังคมสู่แรงงานนอกระบบ จำนวน **30,420 ราย** (สาขาอุบลราชธานี จำนวน 27,579 ราย , สาขาเดชอุดม 2,841 ราย)