





**จังหวัดอุบลราชธานี**

**UBON RATCHATHANI**

**ข้อมูลทั่วไป**

**อาณาเขต**

**ทิศเหนือ** ติดต่อ จังหวัดอำนาจเจริญ จังหวัดยโสธร และสาธารณรัฐประชาธิปไตยประชาชนลาว

**ทิศตะวันออก** ติดต่อ สาธารณรัฐประชาธิปไตยประชาชนลาว

**ทิศใต้** ติดต่อ ประเทศกัมพูชาประชาธิปไตย และจังหวัดศรีสะเกษ

**ทิศตะวันตก** ติดต่อ จังหวัดศรีสะเกษ และจังหวัดยโสธร แนวพรมแดน ติดต่อกับประเทศเพื่อนบ้าน   
ประเทศสาธารณรัฐประชาธิปไตยประชาชนลาว 361 กิโลเมตร (อำเภอเขมราฐและอำเภอน้ำยืน ติดต่อกับ  
แขวงสะหวันนะเขต แขวงสาละวัน และแขวงจำปาสัก) และประเทศกัมพูชาประชาธิปไตย 67 กิโลเมตร (อำเภอน้ำยืนติดต่อกับจังหวัดเขาพระวิหาร ) รวมความยาวประมาณ 428 กิโลเมตร

**จุดที่มีการติดต่อซื้อขายสินค้า**

**จุดผ่านแดนถาวร**

(1) ด่านพรมแดนช่องเม็ก อําเภอสิรินธร อยู่ในการกํากับดูแลของด่านศุลกากรพิบูลมังสาหาร

(2) ด่านปากแซง อําเภอนาตาล อยู่ในการกํากับดูแลของด่านศุลกากรเขมราฐ

**จุดผ่อนปรนการค้าด้านสาธารณรัฐประชาธิปไตยประชาชนลาว**

(1) ณ ที่ว่าการด่านศุลกากรเขมราฐ อำเภอเขมราฐ

(2) บ้านสองคอน หมู่ที่ 1 ต. สองคอน อำเภอโพธิ์ไทร

(3) บ้านด่านเก่า หมู่ที่ 1 ต.โขงเจียม อำเภอโขงเจียม

(4) บ้านหนองแสง หมู่ที่ 3 (บริเวณช่องตาอู) ตำบลโพนงาม อำเภอบุณฑริก

**จุดผ่อนปรนการค้าด้านราชอาณาจักรกัมพูชา**

บ้านน้ำยืน หมู่ที่ 6 (บริเวณช่องอานม้า ) ต.โซง อ.น้ำยืน (ตรงกับประเทศกัมพูชาในบ้านสะเตียลกวาง อ.จอมกระสาน จ.พระวิหาร ) อนุญาตเข้าออกทุกวันอังคารและพฤหัสบดี ตั้งแต่เวลา 09.00 น. ถึง 15.00 น.

**คำขวัญจังหวัดอุบลราชธานี**

### **“เมืองดอกบัวงาม แม่น้ำสองสี มีปลาแซบหลาย หาดทรายแก่งหิน ถิ่นไทยนักปราชญ์ ทวยราษฎร์ใฝ่ธรรม**

### **งามล้ำเทียนพรรษา ผาแต้มก่อนประวัติศาสตร์** **ฉลาดภูมิปัญญาท้องถิ่น ดินแดนอนุสาวรีย์คนดีศรีอุบล”**

**จังหวัดอุบลราชธานี**

มีพื้นที่ประมาณ 16,112.65 ตารางกิโลเมตร หรือประมาณ 10.06 ล้านไร่ จำนวนประชากรประมาณ 1,866,104 คน ตั้งอยู่ในภาคตะวันออกเฉียงเหนือประเทศไทย ห่างจากกรุงเทพมหานครประมาณ 630 กิโลเมตร ประกอบด้วย 25 อำเภอ 219 ตำบล 2,669 หมู่บ้าน องค์การบริหารส่วนจังหวัด 1 แห่ง มีเทศบาล 59 แห่ง ประกอบด้วยเทศบาลนคร 1 แห่ง เทศบาลเมือง 4 แห่ง เทศบาลตำบล 54 แห่ง และองค์การบริหารส่วนตำบล 179 แห่ง

**ภูมิประเทศ**

ที่ตั้งอยู่ในบริเวณที่เรียกว่าแอ่งโคราช (Korat basin) โดยสูงจากระดับน้ำทะเล เฉลี่ยประมาณ 68 เมตร (227 ฟุต) ลักษณะโดยทั่วไปเป็นที่สูงต่ำ เป็นที่ราบสูงลาดเอียงไปทางตะวันออกมีแม่น้ำโขงเป็นแนวเขตกั้นจังหวัดอุบลราชธานี กับสาธารณรัฐประชาธิปไตยประชาชนลาวมีแม่น้ำชีไหลมาบรรจบกับแม่น้ำมูล ซึ่งไหลผ่านกลางจังหวัดจากทิศตะวันตกมายังทิศตะวันออกแล้วไหลลงสู่แม่น้ำโขงที่อำเภอโขงเจียม และมีลำน้ำใหญ่ ๆ อีกหลายสาย ได้แก่ ลำเซบก ลำโดมใหญ่ ลำโดมน้อย และมีภูเขาสลับซับซ้อนหลายแห่งทางบริเวณชายแดนตอนใต้ที่สำคัญ คือเทือกเขาบรรทัด และเทือกเขาพนมดงรัก ซึ่งกั้นอาณาเขตระหว่างจังหวัดอุบลราชธานี กับสาธารณรัฐประชาธิปไตยประชาชนลาว และราชอาณาจักรกัมพูชา

**1. ภาวะเศรษฐกิจของจังหวัด**

ภาวะเศรษฐกิจโดยรวมของจังหวัดอุบลราชธานีเดือนกันยายน 2560 **หดตัว**ร้อยละ 3.37 เมื่อเทียบกับเดือนเดียวกันของปีที่ผ่านมา จากเครื่องชี้ภาวะเศรษฐกิจของจังหวัด **ด้านอุปสงค์** หดตัวร้อยละ 16.40 พิจารณาจาก*การใช้จ่ายภาครัฐ* หดตัวร้อยละ 33.11 จากการเบิกจ่ายเงินงบประมาณ ได้ลดลง และ*การค้าชายแดน* หดตัวร้อยละ 25.82 จากมูลค่าการส่งออกและการนำเข้ามีมูลค่าลดลง ส่วน *การบริโภคภาคเอกชน* ขยายตัวร้อยละ 2.82 จากภาษีมูลค่าเพิ่มจากการบริโภคเพิ่มขึ้นสอดคล้องกับรถยนต์ จดทะเบียนใหม่เพิ่มขึ้น และ*การลงทุนภาคเอกซน* ยังคงขยายตัวต่อเนื่อง ในขณะที่ **ด้านอุปทาน** ขยายตัวร้อยละ 15.79 พิจารณาจาก ภาคบริการ ขยายตัวร้อยละ 28.94 จากมูลค่าการค้าในจังหวัดเพิ่มขึ้นต่อเนื่องและภาคอุตสาหกรรม ขยายตัวร้อยละ 1.36 จากการเพิ่มขึ้นของปริมาณการใช้ไฟฟ้าภาคอุตสาหกรรม ส่วนภาคการเกษตร มีมูลค่าผลผลิตลดลงจากผลผลิตปศุสัตว์และประมงสำหรับ **เสถียรภาพทางเศรษฐกิจ** การจ้างงานในระบบประกันสังคมลดลงร้อยละ 7.29 ในขณะที่ **ด้านการเงิน**ปริมาณเงินฝากเพิ่มขึ้นร้อยละ 3.77 ปริมาณสินเชื่อเพิ่มขึ้น ร้อยละ 1.71 และ อัตราเงินเฟ้อเพิ่มขึ้นร้อยละ 0.8

**2. ผลิตภัณฑ์มวลรวม**

รายงานผลิตภัณฑ์มวลรวมจังหวัดอุบลราชธานี (GPP) จังหวัดอุบลราชธานีแบบ Bottom up ปี 2558 มีมูลค่าเพิ่ม ณ ราคาประจำปี เท่ากับ 176,013 ล้านบาท ขยายตัวร้อยละ 4.0 เมื่อเทียบกับ ปี 2557 สาขาการผลิตที่สำคัญ คือ สาขาการขายส่ง ขายปลีกฯ สาขาอุตสาหกรรม สาขาเกษตรกรรมฯ และสาขาอสังหาริมทรัพย์ฯ ตามลำดับ ในขณะที่รายได้ประชากรเท่ากับ 102,037 บาทต่อคนต่อปี

โครงสร้างการผลิต ณ ราคาประจำปี 2558 สาขาที่สำคัญ 5 อันดับแรก คือ **1)** สาขาขายส่ง ขายปลีก การซ่อมแซมยานยนต์ เท่ากับ 48,142 ล้านบาท (32.51%) **2)** อุตสาหกรรม (การผลิต) เท่ากับ 34,623 ล้านบาท (23.38%) **3)** เกษตรกรรม การล่าสัตว์ และการป่าไม้ เท่ากับ 28.174 ล้านบาท (19.53%) **4)** บริการด้านอสังหาริมทรัพย์ การให้เช่าและบริการทางธุรกิจ เท่ากับ 15,646 ล้านบาท (10.57%) **5)** สาขาตัวกลางทางการเงิน เท่ากับ 14,509 ล้านบาท (9.80%)

**ตารางที่ 1 ผลิตภัณฑ์มวลรวมจังหวัด จำแนกตามสาขาการผลิต ณ ราคาประจำปี 2558**

|  |  |  |  |  |  |  |
| --- | --- | --- | --- | --- | --- | --- |
| **อุตสาหกรรม** | **2553** | **2554** | **2555** | **2556** | **2557** | **2558** |
| **ภาคเกษตร** | **25,088** | **27,227** | **30,895** | **26,554** | **27,774** | **28,918** |
| เกษตรกรรม การล่าสัตว์ และการป่าไม้ | 24,519 | 26,610 | 30,280 | 25,872 | 27,062 | 28,174 |
| การประมง | 569 | 617 | 615 | 682 | 712 | 744 |
| **ภาคนอกเกษตร** | **102,342** | **115,960** | **128,301** | **143,428** | **146,216** | **148,085** |
| การทำเหมืองแร่และเหมืองหิน | 157 | 173 | 203 | 229 | 365 | 394 |
| อุตสาหกรรม | 25,475 | 28,577 | 30,662 | 31,722 | 33,903 | 34,623 |
| การไฟฟ้า แก๊ส และการประปา | 2,429 | 1,998 | 1,195 | 1,785 | 1,785 | 1,814 |
| การก่อสร้าง | 4,100 | 4,258 | 4,605 | 5,175 | 3,869 | 3,874 |

|  |  |  |  |  |  |  |
| --- | --- | --- | --- | --- | --- | --- |
| **อุตสาหกรรม** | **2553** | **2554** | **2555** | **2556** | **2557** | **2558** |
| การขายส่ง ขายปลีก ซ่อมแซมยานยนต์ จักรยานยนต์ ของใช้ส่วนบุคคล และในครัวเรือน | 29,398 | 36,547 | 41,956 | 48,574 | 47,291 | 48,142 |
| โรงแรมและภัตตาคาร | 1,085 | 1,084 | 1,232 | 1,161 | 1,161 | 1,212 |
| การขนส่ง สถานที่เก็บสินค้า และการคมนาคม | 1,445 | 1,981 | 2,327 | 2,253 | 2,253 | 2,267 |
| ตัวกลางทางการเงิน | 7,356 | 9,216 | 10,901 | 12,829 | 14,408 | 14,509 |
| บริการด้านอสังหาริมทรัพย์ การให้เช่า และบริการทางธุรกิจ | 12,211 | 11,748 | 13,018 | 15,032 | 15,605 | 15,646 |
| การบริหารราชการแผ่นดินการป้องกันระเทศ | 7,888 | 8,504 | 8,924 | 9,315 | 9,912 | 9,934 |
| รวมทั้งการประกันสังคมภาคบังคับ |
| การศึกษา | 6,891 | 7,586 | 8,814 | 10,344 | 10,195 | 10,201 |
| การบริการด้านสุขภาพและงานสังคม | 3,181 | 3,383 | 3,601 | 4,127 | 4,396 | 4,432 |
| การให้บริการด้านชุมชน สังคมและบริการส่วนบุคคลอื่น ๆ | 583 | 668 | 710 | 614 | 614 | 618 |
| ลูกจ้างในครัวเรือนส่วนบุคคล | 143 | 237 | 153 | 268 | 418 | 419 |
| **ผลิตภัณฑ์มวลรวมจังหวัด** | **127,431** | **143,189** | **159,195** | **169,983** | **173,990** | **176,013** |
| **ผลิตภัณฑ์มวลรวมจังหวัด ต่อคน** | **72,993** | **82,274** | **91,744** | **98,239** | **100,864** | **102,037** |
| **ประชากร (1,000) คน** | **1,746** | **1,740** | **1,735** | **1,730** | **1,858** | **1,894** |

**ที่มา : สำนักงานคลังจังหวัดอุบลราชธานี**

**3. ดัชนีราคาผู้บริโภค**

  ดัชนีราคาผู้บริโภคจังหวัดอุบลราชธานี เดือน**กันยายน 2560** เท่ากับ **102.3** เมื่อเทียบกับ**เดือนสิงหาคม 2560** เพิ่มขึ้น ร้อยละ **0.7** สาเหตุหลักมาจากการปรับตัวสูงขึ้นของดัชนีราคาหมวดอาหารและเครื่องดื่มไม่มีแอลกอฮอล์ ลดลงร้อยละ 0.9 (เป็นผลมาจากราคาไข่และผลิตภัณฑ์นม เพิ่มขึ้น ร้อยละ 3.4 ราคาผลไม้ เพิ่มขึ้นร้อยละ 2.2 ราคาข้าว แป้งและผลิตภัณฑ์จากแป้ง เพิ่มขึ้น ร้อยละ 1.1 เครื่องประกอบอาหาร เพิ่มขึ้นร้อยละ 0.9) และดัชนีราคาสินค้าหมวดอื่นๆ ที่ไม่ใช่อาหารและเครื่องดื่ม เพิ่มขึ้นร้อยละ 0.5 (เป็นผลจากน้ำมันขายปลีกภายในจังหวัด ที่ปรับตัวเพิ่มขึ้นร้อยละ 2.2ตามราคาขายปลีกภายในประเทศ และราคาเคหสถาน ค่าเช่าบ้าน ปรับขึ้น เพิ่มขึ้นร้อยละ 0.4) **เทียบกับเดือนกันยายน 2559** เพิ่มขึ้น ร้อยละ 0.8 สาเหตุหลักมาจากการปรับตัวเพิ่มขึ้นของดัชนีราคาหมวดอื่นๆ ไม่ใช่อาหารและเครื่องดื่ม เพิ่มขึ้นร้อยละ 2.0 (เป็นผลมาจากน้ำมันขายปลีกภายในจังหวัด ที่ปรับตัวเพิ่มขึ้นร้อยละ 8.4 ตามราคาขายปลีกภายในประเทศ ราคาเคหสถาน ค่าเช่าบ้าน ปรับตัวเพิ่มขึ้นร้อยละ 2.3 และราคาเครื่องนุ่งห่มและรองเท้า ปรับตัวเพิ่มขึ้นร้อยละ 0.6) **เฉลี่ยระยะ 9 เดือน ปี 2560** เท่ากับ 101.2 สูงขึ้น ร้อยละ 0.2 สาเหตุหลักมาจากดัชนีราคาสินค้าหมวดอื่นๆ ไม่ใช่อาหารและเครื่องดื่ม สูงขึ้นร้อยละ 1.3 (เป็นผลมาจากราคาน้ำมันเชื้อเพลิง สูงขึ้นร้อยละ 10.5 และราคาหมวดยาสูบและเครื่องดื่มมีแอลกอฮอล์ สูงขึ้นร้อยละ 2.3) ขณะที่หมวดอาหารและเครื่องดื่มไม่มีแอลกอฮอล์ ลดลงร้อยละ 1.0 (เป็นผลมาจากราคาผักและผลไม้ ลดลงร้อยละ 4.3 ราคาข้าว แป้งและผลิตภัณฑ์จากแป้ง ลดลงร้อยละ 1.1 และราคาไข่และผลิตภัณฑ์นม ลดลงร้อยละ 0.2)

**ตารางที่ 2 ดัชนีราคาผู้บริโภคจังหวัดอุบลราชธานี ณ เดือน กันยายน ปี 2560**

|  |  |  |
| --- | --- | --- |
| **หมวด** | **กันยายน 2560** | **เฉลี่ย**  **ม.ค. – ก.ย. 2560** |
| **ดัชนีราคาผู้บริโภค(ทั่วไป)** | **102.3** | **101.2** |
| หมวดอาหารและเครื่องดื่ม | 103.1 | 101.6 |
| หมวดอื่น ๆ ที่ไม่ใช่อาหารและเครื่องดื่ม | 101.4 | 100.5 |
| ดัชนีราคาผู้บริโภคพื้นฐาน | 101.5 | 101.1 |

**ที่มา : สำนักงานพาณิชย์จังหวัดอุบลราชธานี**

**หมายเหตุ : ดัชนีราคาผู้บริโภคพื้นฐาน คือ ดัชนีราคาผู้บริโภคทั่วไปหักรายการสินค้ากลุ่มอาหารสดและสินค้ากลุ่มพลังงาน**

**4. การจดทะเบียนนิติบุคคล**

ไตรมาสที่ 3 ปี 2560 มีการจดทะเบียนนิติบุคคลจัดตั้งใหม่ มีจำนวน **163 แห่ง** (แยกเป็นบริษัทจำกัด **61 แห่ง** ห้างหุ้นส่วนจำกัด **102 แห่ง**) มีทุนจดทะเบียนธุรกิจนิติบุคคลใหม่ **250.21 ล้านบาท** ธุรกิจ จดทะเบียนนิติบุคคลใหม่ส่วนใหญ่เป็นธุรกิจการก่อสร้างและการขายส่งขายปลีก การซ่อมยานยนต์และจักรยานยนต์ สำหรับการเลิกกิจการในไตรมาสนี้ มีจำนวน 38 แห่ง ทุนจดทะเบียนนิติบุคคลที่เลิกกิจการ จำนวน 56.25 ล้านบาท

**แผนภูมิ 1 จำนวนการจดทะเบียนของนิติบุคคลตั้งใหม่จังหวัดอุบลราชธานี (5 อันดับแรก)**

**จำแนกตามหมวดธุรกิจ ไตรมาส 3 ปี 2560**

**5. การลงทุนอุตสาหกรรม**

ณ เดือน กันยายน พ.ศ. 2560 จังหวัดอุบลราชธานีมีโรงงานอุตสาหกรรม จำนวน 1,044 โรงงาน เงินทุน 20,078.36 ล้านบาท คนงาน จำนวน 13,613 คน มีผู้ประกอบการขออนุญาตจดทะเบียนโรงงานอุตสาหกรรมในจังหวัดอุบลราชธานี ณ เดือน กันยายน 2560 มีจำนวน **7 โรงงาน** ส่วนใหญ่เป็นประเภท การผลิต มีทุนจดทะเบียน จำนวน **61.2 ล้านบาท** การจ้างแรงงาน จำนวน **85 คน**

**ตารางที่ 3 การจดทะเบียนโรงงานอุตสาหกรรมที่ประกอบกิจการใหม่ของจังหวัดอุบลราชธานี**

**จำแนกตามประเภทอุตสาหกรรม ไตรมาส 3 ปี 2560**

|  |  |  |  |  |  |
| --- | --- | --- | --- | --- | --- |
| **ประเภท** | **ประเภทอุตสาหกรรม** | **จดทะเบียน** | | | **เลิกกิจการจำนวน**  **(ราย)** |
| **จำนวน**  **(ราย)** | **เงินทุน**  **(ล้านบาท)** | **คนงาน**  **(คน)** |
| 05301 | การผลิต | 7 | 61.2 | 85 | - |
| 09501 | การไฟฟ้า แก๊ส และการประปา | - | - | - | - |
| 00603 | การขายส่ง ขายปลีก | - | - | - | - |
|  | อื่น ๆ | - | - | - | - |
|  | **รวม** | **7** | **61.2** | **85** | **-** |

**ที่มา : สำนักงานอุตสาหกรรมจังหวัดอุบลราชธานี**